text:
Kuphume nesinedolo emngcwabeni kaStixComment on this story
SIMPHIWE NGUBANE
UPHENDUKE umbuthano we-ANC umngcwabo kaMnuz Nduduzo “Stix” Mdletshe (40), (osesithombeni) obenguSihlalo wenhlangano yomakadebona bamasosha oMkhonto weSizwe ebiseCity Hall, eThekwini, izolo.
Khona abebebeke amatafula amakhulu ngaphandle bedayisa izimpahla ze-ANC. ngisho nomfundisi obephethe inkonzo ehholo ubebuye azwakale esencenga abaholi beqembu elibusayo abebekhona ukuthi benze obekwenziwa nguMdletshe basheshise uhlelo lokulethwa kwezidingongqangi zabantu. Uthe ngabantu abasemagatsheni abababeka ezikhundleni zokuphatha eMangaung ngoDisemba nyakenye.
Izinkulungwane zabantu ebezihambele umgcwabo bezicula amaculo omzabalazo, zikhuza iziqubulo, amasosha ehamba phansi ngezisu echaza umufi njengeqhawe ebelinesibindi.
Bekukhona nalowo owayengukhomishana wamaphoyisa kuzwelonke, uMnuz Bheki Cele obekuthi uma kudlalwa iculo lo mzabalazo agide kakhulu.
Izikhulumi ebezishintshana zichaze uMdletshe njengomuntu obenakekela abaswele kunaye. Kuthiwa ubenza ngakho konke okusemandleni akhe ukuthuthukisa imindeni nezingane zamasosha adonsa kanzima enhlanganweni esifundeni iJerome Langa Region.
UMvelo Mdletshe (16), indodana kamufi, ufanise ukufa kukayise njengokuwa kwensika yekhaya. Uthe impilo izoshintsha engasekho uyise ngoba ubeyiqhawe lawo wonke umuntu futhi ewuthanda umndeni wakhe.
“Ubeyikho konke kithina, esenzela konke esikudingayo futhi esiza nabanye abantu bakweminye imindeni. Ubewumuntu wabantu, egcwele imfundiso futhi enesibindi. Ubesesinde ezingozini zomgwaqo nangesikhathi edutshulwa kodwa ekugcineni wafa ngamanzi,” kuchaza uMvelo othe bayohlala bemkhumbula njalo uyise.
UMdletshe uminze edamini eNanda ngoJanuwari 6 kade bentweza ngesikebhe esisha ceke beqeda kuba nomhlangano nabanye abangani abahlanu. Sebephakathi nedamu kuthiwa bakhumula amajakhethi okubhukuda bagxumela emanzini kodwa uMdletshe wahlangabezana nobunzima esehluleka ukubuyela esikebheni waminza.
Umufi wazalelwa KwaMashu waya ekudingisweni eZambia, Zimbabwe naseTanzania ngo-1989. waqeqeshwa yinhlangano ukulwa nohulumeni wengcindezelo, waze wabuya ngo-1994. Uqokelwe esikhundleni ashone esiphethe ngo-2011.
Umufi ushiye emhlabeni umkakhe nezingane ezinhlanu nabazali bakhe. Ungcwatshwe emathuneni iHoroes Acre eChesterville.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


c: text/html

text:
Siyaqhubeka isiteleka sabasebenza emapulazini
2012-12-04 12:38
Cape Town - Baqalile ukubuthelana ndawonye abasebenzi basemapulazini eBoland eWestern Cape ukuqala isiteleka njengoba bekhala ngezinkinga ababhekene nazo njengabasebenzi.
Okhulumela iFarmworkers' Strike Coalition uMario Wanza uthe abasebenzi sebevele bahlangene eCeres, Citrusdal naseZolani, e-Ashton.
Abasebenzi namalungu omphakathi kulindeleke ukuthi bahlanganele eDe Doorns.
"Azikho izigameko zodlame esengizwe ngazo," esho.
Okhulumela amaphoyisa aseWorcester uCaptain Mzikayise Moloi uthe bawucishile umlilo obuqalwe ngababhikishi kanti isimo sibuyele kwesijwayelekile.
Abasebenzi bafuna ukuhola u-R150 ngelanga kuphinde kulungiswe nezindawo abahlala kuzo.
Le mibhikisho kubikwa ukuthi isisabalakele naKwaZulu-Natal.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA

robotstxt: allowed

filter: keep


text:
'Asingene kokwenzeka eMangaung'
2012-12-12 16:25
Johannesburg - Asinandaba nokuthi kuzoba ngubani odla umhlanganiso eMangaung, izinto zizolokhu zifana kithina njengabahlali, kusho abahlali baseGoli, ngesikhathi bekhuluma nabezindaba ngoLwesithathu.
ESoweto, abahlali abaningi bathi bakholwa wukuthi umhlangano we-African National Congress, waseMangaung, angeke uze naguquko ezinkingeni ababhekene nazo zansuku zonke.
"Akukhathaleki ukuthi ngubani owinayo. Noma kungaba nguSekela Mengameli uKgalema Motlanthe noma kungaba nguMengameli uJacob Zuma, izinkinga zizolokhu zikhona," kusho omunye wabahlali uBon Mabasa.
"Abantu abazobe bevota bazobe bengacabangi ngathi. Empeleni nje anginandaba ukuthi kuwina bani.” esho.
UMabasa uthi ukholwa ukuthi uZuma uzogcina isikhundla sakhe njengoMengameli we-ANC.
"Abantu abahamba noZuma bazama ukusishintsha umqondo sibone sengathi ungumengameli ofanele. Benza lokhu ngoba kukhona abafuna ukukuzuza kuye.”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Inhloko kahulumende, uMnu. Morgan Tsvangirai lomsekeli wakhe uNkosazana Thokozani Khuphe lamuhla bayangiswe ngamapholisa ale ukucula icaco yesizwe phambili kweziphathamandla zabameli bezigodlo zakwamanye amazwe .
Amapholisa la ale ukucula esithi umthethetho awubavumeli nxa kungela Mongameli welizwe kumbe abasekeli bakhe. Lokhu kwenzakale eHarare lapho uTsvangirai kade ephawula ihlandla lesibili lohlelo lokuvuselela umnotho wesizwe, i Mid term plan.
Umsekeli kaMongameli, uNkosikazi Joyce Mujuru obemele abekhona kulesi sehlakalo kayanga kodwa wathumela uMnu. Sylvester Nguni osebenza emahofisini akhe. Bekulabasekeli babaphathintambo beZanu PF kuphela kumbuthano lo.
Abameli bedale lephalamende bamabandla wonke kabayanga ngobunengi babo njengalokhu kade kukhangelelwe. Esethula amazwi akhe uTsvangirai uthe okukhanya kwengqabela ukuthi uhlelo lolu lufinyelele iziqondiso zalwa yikuthi akulakudonsa ndawawonye kwamabandla akuhulumende.
Wengezelele esithi kumele ibandla elizangqoba kukhetho liqhubekele phambili ngohlelo lolu. Kodwa isikhulumeli sebandla leZanu PF, uMnu. Rugare Gumbo utshele iStudio 7 ukuthi kabavumelani lohlelo lolu.
Ingxoxo loMnu. Rugare Gumbo


text:
Kushone 8 kugujwa uDiwali eNdiya
2012-11-13 12:01
New Delhi - Ukuqhuma nokuqubuka komlilo okwenzeke endlini esenyakatho neNdiya kubulale abantu abayisishiyagalombili, kuhlanganisa abayisithupha bomndeni owodwa ngesikhathi kuqhunyiswa amakhilikithi kugujwa uDiwali, kubike abezindaba.
Lesi sigameko senzeke edolobheni iYaqoobpur esifundeni sasePradesh, kusho iPress Trust of India News Agency, icaphuna iphini lesikhulu u-Ashok Kumar Singh.
Kuzwakale ukuqhuma okukhulu ngemuva kokuba amakhilikithi, ebambe umlilo, kwashona abayisishagalombili khona lapho kwalimala abayishumi nambili, kuqhuba umbiko.
khilikithi wenziwa ngokungemthetho njengoba kuza uDiwali, okungumcimbi wokukhanya lapho amaNdiya ewubungaza khona ngokuqhumisa wona.
NgoSepthemba ifemu enkulu eningizimu yeNdiya eyenza ukhilikithi yasha kwafa abantu abangu-38.
- Landela
IzindabaNews24 kuTwitter
- Sapa - AFP


text:
Uvimba okuningi ngomculo wokholoComment on this story
THOKOZANI NDLOVU
UMPHENYI omkhulu wophiko oluphenya ngamacala enziwe ngamaphoyisa i-Independent Police Investigative Diractorate (IPID) KwaZulu-Natal uthi usizwa ngukuhlabelela umculo wokholo ukubhekana nengcindezi evamise ukuhlasela amaphoyisa agcina ngokuzibulala nemindeni yawo.
Esinye isibonelo sezigameko ezifunze lesi ngesephoyisa elinguConstable Menzi Godfrey Zungu (32) laseMzinyathi eligasele ekhweni lalo ngeledlule labhunyela usana nonina ngophethiloli labokhela, basha bangqongqa.
UMthokozisi Nkabinde (32) oqale engumphenyi esiteshini samaphoyisa KwaMashu ngo-2003 uthi umculo wokholo akawenzeli ukuzihlomulisa nje kuphela ngawo kodwa uyamsiza ukuthi umvuselele ngenxa yomsebenzi wakhe.
“Nsukuzonke sihlangabezana nezigameko ezinyantisa igazi. Uma uqhelelene noNkulunkulu angiboni ukuthi kukhona okungakusiza. Ngokucula ngigcina ngikhohlwe yiyo yonke into embi engike ngabhekana nayo osukwini ngisemsebenzini,” kusho uMthokozisi.
UMthokozisi okhonza ebandleni iMercy City Community Church ungumsunguli weqembu lomculo wokholo iFamily Friends.
Leli qembu uthi ulisungule ebambisene nabangani bakhe abahlanu ngesikhathi besafunda eMandlenkosi High School KwaMashu okuyindawo azalelwe kuyo.
Uthe ngesikhathi belisungula leli qembu kwakungekho emqondweni wakhe ukuthi liyogcina limsize ngisho nasemsebenzini aqashelwe wona wobuphoyisa.
Ngo-2007 bakhiphe i-albhamu yabo yokuqala esihloko sithi, Uyanqobela.
Kwalandela ethi, Emma-nuel ngo-2010 okuyiyona esashisa izikhotha namanje.
Leli qembu eselizakhele udumo ngengoma eyisihloko se-albhamu ethi, Emmanuel lijwayele ukushiyelana inkundla nabaculi bowokholo okungoSgwili, Thina, Sfiso Ncwane nabanye.
Lijwayele ukubonakala linandisa ezinkonzweni zamatende ezahlukene eThekwini kanti lisuke lingakaculi uma lingakayishayi imfivilithi ethi, Emmanuel okuyiyona evele isukumise wonke amakholwa ngendlela ethandwa ngayo. Ukudlula emhlabeni kukaJabulani Dlamini obeyilungu laleli qembu owaba sengozini yemoto nyakenye akuliqedanga amandla njengoba lithi selizokhipha i-albhamu yesithathu.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Utholwe elenga obesolwa ngokudlwengula
2013-02-21 08:35
Ingrid Oellermann, The Witness
Pietermaritzburg - Indoda, 50, eyabekwa icala lokudlwengula indodakazi yayo iphindelela eThekwini, itholakale izikhungile ngosuku olwandulela olokuyofaka isicelo sebheyili enkantolo eMgungundlovu.
Umsolwa ubebhekene nezinsolo zokuthi wakhulelisa indodakazi yakhe yaze yakhipha isisu.
Owamaphoyisa uLieutenant Joey Jeevan ukuqinisekisile ukuthi isiboshwa sitholakale silenga esitokisini esisesigcemeni sakwa-J eMgungundlovu, eNew Prison ngabo-20:50 ngoLwesibili.
Amaphoyisa athi le ndoda, engeke ikhishwe igama layo, ukuze kuvikelwe isisulu, isebenzise amashidi ukuzikhunga.
Ngokwamaphepha asenkantolo umufi ubesolwa ngokudlwengula ephindelela indodakazi yakhe, 12, eThekwini.
Waphinde wabekwa icala lokutholakala nesibhamu nezinhlamvu okungekho emthethweni.
- Landela
IzindabaNews24 kuTwitter
- The Witness


text:
Kuzovotwa ngoSepthemba e-Australia
2013-01-30 12:02
Canberra - UNdunankulu uJulia Gillard umangaze abantu base-Australia ngoLwesithathu ngesikhathi ememezela ukuthi kuzoba nokhetho ngoSepthemba 14, ekubeni uhulumeni wakuleli lizwe ngokujwayelekile umemezela usuku okuzabanjwa ngalo ukhetho sekusele isikhathi esingaphezudlwana kwenyanga eyodwa, ngenhloso yokunika iqembu eliphikisayo isikhathi esincane sokukhankasa.
Enkulumeni yakhe eNational Press Gallery, uGillard uthe ufuna ukwenza ukuthi abavoti bakwazi ukugxila ezindabeni ezibhekene nezwe ngokuthi asuse ukungabaza okuba khona bokuqagela isikhathi okungase kubanjwe ngaso ukhetho.
"Ngizinike isikhathi ngicabanga ngalokhu, ngase ngibona ukuthi akukuhle ukuthi abantu base-Australia bahlale beqagela, nokuthi akukuhle futhi ukuthi babhekane nalo nyaka belokhu bengenaso isiqiniseko,” usho kanje.
Ongoti bayakuphika ukuthi lesi sinqumo sikaGillard singase simuhlomulise ngokhetho.
Abanye bathi abavoti bazohlala ngakuyena kulandela ukumemezela kwakhe ukhetho kusenesikhathi, abanye bathi lokhu kuzokwenza kube nesikhathi esingangezinyanga ezingu-8 zokukhankasa kunezinhlanu ezejwayelekile.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Uzame ukuzibulala umfundi obecwaswa
2012-11-13 12:01
Durban - Umfundi ka-Grade 11 ofunda esikoleni esiphezulu esizimele KwaZulu-Natal uzame ukuzibulala kulandela ukucwaswa ngokwebala ngabanye abafundi afunda nabo.
Intombazane, 18, eligodliwe igama layo, iTimesLive ibike ukuthi ishiye phansi ukufunda eHibberdene Academy yanqaba ukubuyela ngenxa yokucwaswa.
Omunye umfundi naye wayeka kulesi sikole ngo-Okthoba wangeniswa esibhedlela kulandela ukugula emphefumulweni ngenxa yokucwaswa, kusho umbiko.
Lo mfundi owenza u-Grade 11, wayengumngani omkhulu nale ntombazane ngaphambi kokuba adelelwe ku-Facebook nakhona esikoleni ebizwa ngenhlamba nangokuthi "iyintombazane engelutho", ecabanga ukuthi ngokuba nomngani womuntu omhlophe izoba ngcono kunabanye abantu abamnyama."
Uthishanhloko uThalia Simpson uthe yena zonke izingane zesikole uziphatha ngendlela elinganayo waphinde wathi lesi senzo asikhona ukucwasa.
Uthe lolu udaba lwamantombazane nje angazwani.
I-Independent Schools' Association of Southern Africa ilubhekile lolu daba yathola ukuthi ukuqondiswa kwezigwegwe okuhambisana nemigomo kwalandelwa izikhathi ezimbili.
UMnyango wezeMfundo kulesi sifundazwe uthe uzophenya.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kushone umfundi engozini yemoto
2012-02-22 13:03
Mthatha – Kushone umfundi, kwalimala abanye abangu-11 ezingozini ezimbili ezenzeke ngaseMthatha e-Eastern Cape ngoLwesithathu, kusho i-Arrive Alive.
Umfundi oshonile ushayiswe yimoto emgwaqeni uR61 ngaseMthatha, kusho okhulumela i-Arrive Alive, uTshepo Machaea.
Engozini yesibili eyenzeke emgwaqeni uN2 phakathi kwaseMthatha nakuQumbu, kugingqike iveni ebiphethe izingane zesikole.
Kulimele abafundi abangu-11, kanye nabanye abadala ababili.
UMachaea uthi abalimele bayiswe esibhedlela saseMthatha.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
Ugwetshiwe owabulala usana
2013-02-21 12:02
Cape Town - INkantolo eNkulu yaseWestern Cape igwebe umama osemncane iminyaka eyishumi ebhadla ejele ngokubulala ingane yakhe, kusho umbiko ngoLwesine.
I-Daily Voice ibike ukuthi uLumke Jordan, 27, ugwetshwe ngoLwesithathu ngemuva kokulivuma icala lokubulala nelokufihla ukuthi wabeletha.
Wanquma usana lwakhe umqala wacishe walisusa lonke ikhanda ngemuva kokubeletha ngoJulayi 2011.
Ingane wayifaka kuplastiki kadoti wayishiya emijondolo yaseNever-Never ePhilippi, okuyilapho eyatholwa khona yizingane.
Umama kubikwa ukuthi wafanisa lesi senzo njengokunquma inkukhu.
Wayesezame kaningana ukusikhipha isisu emtholampilo kodwa ehluleka wabe eseya enyangeni ukuze imluleke.
Ngokusho kombiko, ijaji uThandazwa Ndita uthe kuyacaca ukuthi ukungasekwa ubaba wengane kanye nezinkinga zemali yikho okudale ukuthi uJordan enze lokhu.
Kodwa, inkantolo itshekwe ukuthi uJordan wayengakwazi ukutholela ingane isondlo noma aphisane ngayo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
WASHINGTON DC—
Izakhamizi ze Gwanda esabelweni se Matabeleland South zithi sezitshiywe phandle kohlelo lwe Gwanda Community Share Ownership Trust olusungulwe nguMongameli Robert Mugabe nyakenye ngoNkwenkwezi.
Asungulwe aba manengi ama Community Share Ownership Trust Schemes kwele Zimbabwe nyakenye nguhulumende. Kodwa kubikwa kulokudonselana kunhlelo lezi elizweni lonke abunjwa phansi kohlelo lweIndigenization.
Umnu. Thandeko Zinti Mnkandla omele iGwanda North edale lephalamende uthi isikhwama semali le sesiqanjulwe libandla le Zanu PF.
IGwanda Community Share Ownership Trust ilezigidi ezilitshumi zamadollar - $10 million. Sekulenhlelo ezibikwa zisenziwa endaweni ezinengi kungakhulunyiswana lezakhamizi.
Umnu. Mnkandla uthi lokhu kwenziwa ngabomo libandla le Zanu PF elidinga ukuvotelwa nguzulu kukhetho oluzayo.
Ingxoxo Esiyenze LoMnu. Thandeko Zinti Mnkandla
Umnu. Buletsi Nyathi isakhamuzi se Gwanda uthi ababona ngohlelo lolu abaku Gwanda indigenization board kabadlelani lozulu.
Ingxoxo Esiyenze loMnu. Buletsi Nyathi
Induna ye Matshetsheni uMbiko Masuku uthi inhlelo lezi zenziwa yi board le ibambisana lozulu le Gwanda Rural District Council.
Ingjxoxo Esiyenze Lenduna uMbiko Masuku


text:
Ukhale ngaphansi uMthethwa kolwaseKhayelitsha
2013-01-14 12:08
Cape Town - INkantolo eNkulu yaseWestern Cape isichithile isicelo sikaNgqongqoshe wezamaPhoyisa uNathi Mthethwa sokuthi kumiswe ikhomishana ezophenya ngodaba lwamaphoyisa eKhayelitsha.
Ngonyaka odlule uMthethwa waphikisa isinqumo sikaNdunankulu waseWestern Cape uHelen
Zille sokusungula ikhomishana, wathi lokho kuzoshayisana nokuzimela kweSA Police Service (SAPS).
U-Advocate Peter Hawthorne, nomele iSocial Justice Coalition (SJC), utshele inkantolo ukuthi ithimba labameli bakaMthethwa lihlulekile ukuveza ukuthi le khomishana ingase ilimaze ukusebenza kweSA Police Service.
Izishoshovu bezigcwele enkantoloo, kanti yizo ezazihamba phambili ekutheni kube nekhomishana ezophenya ngokunyuka kwesibalo sabantu ababulawa ngumphakathi ngoba ukhala ngamaphoyisa ahudula izinyawo eKhayelitsha.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
USpikiri unikele ngomfaniswano kubafundi
2013-01-29 10:02
Johannesburg - Omunye wezingqalabutho zomculo wekwaito uMandla Mofokeng, owaziwa ngelika"Spikiri", ulule isandla wanikela ngemifaniswano engu-30 kubafundi baseMeadowlands High School.
Esenzweni sokubuyisela emphakathini, uSpikiri utshele iSowetan wathi: "Ngiyazi ukuthi kulukhuni kanjani ukuya esikoleni nomfaniswano ongaphelele. Isifiso sami ukusiza labo abaphuma emindenini edonsa kanzima."
Ekhula eswele kuyona le ndawo, uSpikiri uthi uyabazi ubunzima bokungakutholi okudingayo.
"Ngikhulele emndenini odla imbuya ngothi babengakwazi ngisho ukungikhokhela esikoleni. Ngaphuma ka-Grade 10 esikoleni ukuzama impilo, nokuyilapho ngathola ithuba lokusebenzisana noChicco Twala," esho.
USpikiri waduma kakhulu kuTrompies, kanti ungomunye wabanikazi beKalawa Jazzmee.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Libashonele ababulala umlimi
2012-09-14 11:02
Cape Town - Amadoda amathathu atholwe enecala lokubulala umlimi wamagilebhisi eStellenbosch, u-Alberto Costa esemzini wakhe ngonyaka ofile, ngokusho kombiko wangoLwesihlanu.
Iphephandaba iCape Times libike ukuthi uMfundiso Yese, Simamkele
Mralaza noCedrick Vusumzi Mphakathi batholwe benecala lokubulala nokugqekeza ngenhloso yokuphanga, yiNkantolo eNkulu yaseWestern Cape ngoLwesine.
IJaji Andre le Grange uthole ukuthi la madoda akuhlela kahle lokhu kubulala.
Ukushona kukaCosta ezintatha zangoFebhuwari 18, 2011
kwavusa umsindo nokusaba emphakathini wabalimi, kulandela uxhaxha lwezigameko zokuphanga kuleya ndawo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kuchazwa ngokufa kwabantu eMexico
2013-02-05 10:02
Mexico City - Ukuqhuma okwabulala abantu abangu-37 ekomkhulu lefemu engaphansi koMbuso eMexico kuthiwa yadalwa ukubuthelana kwegesi, kusho izikhulu ngoMsombuluko, zithi kwakungasona isigameko sokuhlasela ngebhomu.
Lesi simemezelo siza ngemuva kwezinsuku ezimbili kwenzeke lesi sibhicongo, ekomkhulu lakwaPemex enkabeni yeMexico City.
Lokhu kuqhuma kwacekela phansi ibhilidi ngoLwesine, kwalimala abantu abangu-120.
"Sikwazile ukuthola ukuthi ukuqhuma lokhu kwadalwa ukubuthelana kwegesi," kusho ummeli uJesus Murillo Karam etshela isithangami sabezindaba.
Kuthiwa le gesi yase ihlangana nenhlansi, nokwadala ukuqhuma okwabulala abantu abangu-37.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
UMandela ungcono kakhulu - Zuma
2012-12-25 14:34
Johannesburg - UMengameli Jacob Zuma ujoyine uGraca Machel namalungu omndeni kaNelson Mandela ukuyomfisela uKhisimusi omuhle esibhedlela ePitoli ngoLwesibili.
"Simuthole esisimweni esihle kakhulu. Ungibize ngoNxamalala ngingena ewadini! Ubejabule kakhulu ngesikhathi engibona kanti ubukeka engcono kakhulu," kusho uZuma.
UMandela wangena esibhedlela ngoDisemba 8.
"Umndeni wakwaMandela uyalubonga lonke uxhaso oluvela kubantu bakuleli. Lokhu kumenza ukuthi acongobezele nangalesi sikhathi esinzima."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
IPirates ithembisa ngokunqoba i-United
2013-02-12 10:03
Johannesburg - UDaine Klate uthi bazi kahle ukuthi iSuperSport United yiqembu elinzima ukulishaya, kodwa wathi i-Orlando Pirates ikubheke ngabomvu ukubuya namaphuzu amathathu, kubika iKickOff.com.
“Umdlalo wethu neSuperSport United uzoba ngothakaselwe kakhulu,” kusho uKlate ku-website yeqembu.
“Sesidlale nabo kathathu kule sizini kanti asikaze sinqobe.
“Kumele sincike ezinhlelweni zethu ngomdlalo sihlalele ethembeni lokuthi sizokwazi ukuthola la maphuzu afunekayo."
AmaBhakabhaka alele isibili ohlwini lwePremiership, ngemuva kweKaizer Chiefs.
Umdlalo uzoqala ngo-19:30 ngoLwesithathu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kukhuzwe ukuhlukunyezwa kwezaguga
2012-11-05 08:19
Gabisile Ngcobo, The Witness
Durban - UNgqongqoshe wezokuThuthiswa koMphakathi KwaZulu-Natal, uWeziwe Thusi, ugxeke ukuhlukunyezwa nokubulawa kwabantu asebekhulile oShabeni, wabe esekhulekela nokuthula njengoba kuza ukhetho lokuchibiyela kuleli sonto.
Alinganiselwa ku-5 000 amalungu omphakathi, abehambisana nezikhulu eziqokiwe, abebe buthene etendeni elikhulu eVusuShaba Stadium ngosuku lomkhuleko.
Badumise kakhulu bedansa, becela ukuthula, nozinzo kwezepolitiki, ukuvikelwa kwabadala nokuba kuqedwe nya ukudlwengulwa kwabo.
kukhulekelwe ukuthula okhethweni oluzoba ngoLwesithathu ku-Ward 4 Oshabeni.
Lolu khetho luze ngemuva kokudlula emhlabeni kwekhansela uNtombenhle Gcabashe kulandela ukugula.
Umkhankaso walesi sikhundla usuze nodlame kwabe-ANC, njengoba muva nje kwabulawa uSihlalo wegatsha uDumisani Malunga kanye noNobhala uBheko Chiliza abadutshulwa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
Ayize noguquko iMangaung - Cosatu
2012-12-13 16:36
Johannesburg - Ingqungquthela ye-African National Congress ezobanjwa eMangaung ngasekupheleni kwesonto, kumele ize noguquko, kusho umfelandawonye wezinyunyana iCosatu.
"Izwe libhekene nezinkinga eziningi,” kusho uNobhala Jikelele weCosatu uZwelinzima Vavi.
UVavi uthi kumele kube nakubize nge "Lula moment", efanekisa ngezombusazwe zaseBrazil, ngesikhathi sikaMengameli uLuiz Inacio Lula da Silva.
Uqhube wathi kumele kube noshintsho ngezithinta ukwesweleka kwemisebenzi, ubuphofu kanjalo nokungalingani ngokwamazinga.
Khonamanjalo iKhomishana yoKhetho ithe ukuphakanyiswa kwamagama abaholi abazongenela ukhetho engqungqutheleni ye-ANC, kuzophothulwa kuyona le nkomfa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kushone izingane engozini eChina
2012-12-25 08:37
Beijing - Kushone okungenani izingane ezingu-11 ezifunda enkulisa eChina ngesikhathi iveni yazo ikhalakathela edamini, ngokusho kombiko wezindaba zeXinhua News Agency.
Amaphoyisa abophe umshayeli weveni obethwele izingane ezingu-15 endaweni esemaphandleni eningizimu nesifundazwe iJiangxi.
Ukushona kwezingane ezingu-18 zasenkulisa ngoNovemba 2012 kwaqubula omkhulu umsindo nokwadala ukuthi uNdunankulu uWen Jiabao akhiphe imali ethe xaxa ebhekene nezidingo zesikole.
- Landela
IzindabaNews24 kuTwitter
- Reuters


text:
I-FNB yaqamba amanga ngezikhangisi - Umbiko
2013-01-29 10:03
Johannesburg - Izingane zesikole zakhokhelwa ukuba zenze izitatimende ezingehli kahle eziphathelene nezombusazwe nezisetshenziswe yiFirst National Bank emkhankasweni i"You Can Help", ngokusho kombiko ngoLwesibili.
Iphephandaba iThe New Age libike ukuthi ama-video lawa ahlelwa kanti ingane ngayinye yayikhokhelwa u-R3 500 ngosuku.
Oyinhloko kwezokumaketha eFNB uBernice Samuels kuthiwa watshela iphephandaba ukuthi kungumgomo ukuthi bakhokhele labo ababasebenzisayo uma kwenziwa izikhangisi.
Ngesonto eledlule, iFNB ithe inkampani ezimele yiyo eyenza inhlolovo kubafundi abaphakathi kweminyaka engu-10 no-22 ubudala ukuzwa ukuthi bazizwa kanjani ngeNingizimu Afrka nekusasa layo.
Lezi zikhangisi zavusa omkhulu umsindi, i-ANC ikhala ngokuthi kuhlaselwa yona.
Ngokwaleli phephandaba lezi zingane zaziqashwe yiTake Ten
Casting kanti "konke okwenziwa kwakuhleliwe".
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
UChikane uxwayisa ngoqhekeko ku-ANC
2012-12-19 11:01
Johannesburg - Lowo owayenguMqondisi Jikelele eHhovisi likaMengameli uFrank Chikane usexwayise ngokuthi i-ANC ingase ilahlekelwe ngamavoti uma ingaluqedi uqhekeko olukhona ngaphakathi kulandela ingqungquthela yaseMangaung, kubika iBusiness Day ngoLwesithathu.
"Ningafika la nidanse nicule kodwa abantu bazonahlulela," kusho uChikane etshela leli phephandaba ngemuva kokhetho lwangoLwesibili.
Uthe inhlangano kumele izihlangule ezintweni ezibandakanya uqhekeko njengoba lokho kwemuka i-ANC abaholi abanohlonze nabanamava adingekayo.
UNdunankulu waseMpumalanga uDavid Mabuza utshele leli phephandaba ukuthi izingxoxo zokushumayeza ubumbano noxolo ziqale "sekudlule isikhathi".
"Besicabanga ukuthi sizokhuluma ngobuholi ngemuva kokuphakanyiswa kwamagama, kodwa sibe nokuphazamiseka ngenxa yokubambezeleka kwenkomfa," esho.
Ube esenxusa uMengameli Jacob Zuma ukuba abuyise ubumbano.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
UMbalula ugxekwa ngolukaBeyonceComment on this story
FANELESIBONGE BENGU
SEKUSUKE omkhulu umsindo ngezinhlelo zikaNgqongqoshe wezeMidlalo kuzwelonke, uMnuz Fikile “Razzmatazz” Mbalula, ofuna ukuletha umculi waphesheya kwezilwandle, uBeyonce Knowles, ngezigidi zamarandi ukuba ukuzonandisa uma sekuklonyeliswa abenze kahle kwezemidlalo kuleli.
Kubikwa ukuthi uMbalula uhlela ukuletha lesi sihlabani seR&B ukuba sizonandisa kumaSouth African Sports Awards ngoNovemba 24 no-25 nonyaka.
Nyakenye kwakunandisa uBrandy Norwood wodumo lwezingoma ezithi Full Moon nethi Long Distance nezinye. Kwakukhona nesihlabani somlingisi uVivica A Fox.
Abantu bathi uMbalula “umosha imali yabakhokhi bentela” ngokuletha labaculi ekubeni bekhona abakuleli abanganandisa ngemali ephansi kunekhokhwa uma kulethwa abaphesheya.
UBeyonce kuthiwa ngehora ukhokhelwa imali elinganiselwa ku-R17 million.
Umculi ohlonishwayo we-opera, uSibongile Khumalo, enkundleni yezokuxhumana i-Twitter, ubhale ukuthi uyalithanda izwe lakhe kodwa kukhona abazobona uBeyonce emcimbini okhethekile kodwa bengeke bebakhokhele abaculi bakuleli imali abazomkhokhela yona.
“Kuphi ukwesekwa ngokwezimali kulabo asebevele bekwezemidlalo abadinga ukwesekwa? Kwenziwa yini ukuthi kuhlale kungenamali eyanele emicimbini yokukhokhela abaculi bakuleli,” kubuza uSibongile.
UKabomo yena uthe: “Into ehlekisayo wukuthi ngithole ucingo kwabahlela le miklomelo. Ngibanikeze ukuthi ngibiza malini futhi nginesaphulelo kodwa bathi ngimba eqolo.”
Imbongi uNtsiki Mazwai uthe unabaculi bakuleli ancamela ukubabukela kunoBeyonce.
“Uzwa nini kuthiwa eMelika banemiklomelo yezemidlalo bamema uSimphiwe Dana? Hhayi Mbaks (Fikile Mbalula) sihloniphe. Ngikubona kunyanyisa ukuthi uhulumeni wethu uzimisele ngokukhokhela abaculi baseMelika izigidi. Kungukusidelela thina njengabakuleli,” kusho uNtsiki.
Umculi we-kwaito, u-Arthur Mafokate, uthe akangahlaselwa uMbalula ingakaziwa incazelo yakhe ngokumema uBeyonce.
“Baculi bakuleli asiqaphele ngezinto esizishoyo ngoba sonke siyaqashwa emazweni angomakhelwane kweminye yemicimbi yokuklomelisa yakhona. Asingakhohlwa futhi wukuthi sizizonda thina, ake sithi mhlawumbe bekuqashwe uZahara othola u-R200 000 angithi besizokhononda futhi, kuyiqiniso noma cha,” kubuza u-Arthur.
Okhulumela uMbalula, uMnuz Paena Galane, uthe bazophawula kahle ngalolu daba ngo-Agasti.
“Ngeke ngikwazi ukuphawula manje ngoba imininingwane egcwele yale miklomelo sizoyikhiphela umphakathi ngo-Agasti,” kusho uGalane.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Isigameko sokudubula eCarnival City
2013-01-28 07:54
Johannesburg – Kube nesigameko sokudubulana eCarnival City, eGauteng, ezintatha ngoMsombuluko ngesikhathi iqulu lamadoda angu-25 egasela kule casino, kubika izindaba ze-eNCA.
Kulimale kabi amaphoyisa amabili kwaphinde kwalimala nabanye abantu abebebukele, kusho umbiko.
Lezi zigelekeqe kuthiwa ziqonde ngqo lapho kugcinwa khona imali kule casino zashaya zachitha nesamba semali esingadalulwanga.
Kube sekuba nempi yezulu lezandla ngesikhathi kufika amaphoyisa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kulindelwe isinqumo ngeMcCord
2013-01-29 12:02
Durban - Uhulumeni waKwaZulu-Natal kulindeleke ukuthi enze isimemezelo ngekusasa lesibhedlela iMcCord, ekuthiwa singase sivalwe kungekudala.
Lesi sibhedlela sineminyaka engu-103 saba khona.
UNgqongqoshe woMnyango wezeMpilo esifundazweni uSbongiseni Dhlomo, ukhulume wathi abakafinyeleli esivumelwaneni nesibhedlela.
Abaphathi besibhedlela bamemezela ukuthi singase sivale njengoba singeke sisaluthola uxhaso lukahulumeni, olulinganiselwa ku-70 million.
Ngesonto eledlule iNhloko yoMnyango uSibongile Zungu, naye waqinisekisa ukuthi akukakhulunywa lutho ngoxhaso lwalesi sibhedlela esinemibhede engu-142.
Khonamanjalo, isibhedlela iKing George V, esavulwa ngo-1939, silungiswe kabusha kusetshenziswa imali ebalelwa ku-R1.1 billion.
Isibhedlela kuthiwa sinakekela iziguli ezilinganiselwa ku-700 000.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Usuthu luphinde lwathola induku
2012-08-22 07:32
Durban - Emuva kokuthelwa ngehlazo ngo 6-0 bebhekene neKaizer Chiefs, aMaZulu aphinde abhaxatshulwa ngo 2-0 ngomkhaya babo baKwaZulu-Natal, iMaritzburg United, kubika iKickoff.com.
Kusobala ukuthi umqeqeshi uRoger Palmgren
akuyona into abeyilindele le ngemuva kokugxekwa kwezakhe ngokuhlulwa okwadonsa ngisho amehlo eSilo samaBandla uGoodwill Zwelithini.
ITeam of Choice bekumele vele iwunqobe lo mdlalo ngamagoli ababili kaCuthbert Malajila, njengoba itshengise ukuzimisela zisuka nje.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Ezinhle ngoSuthu neMan UnitedComment on this story
LUNGILE MAJOKA
ZIZOGIJIMA eThekwini izihlabani zeManchester United ngemuva kokuthi izolo leli qembu naMaZulu FC beqinisekisile ukuthi uzoba khona lo mdlalo okade wawuhlo-ngozwa phakathi kwala maqembu.
Lezi zindaba ziqinisekiswe esithangamini nabezindaba izolo ngabakwaPrimedia inkampani AmaZulu abexoxisana nayo.
Umdlalo uzoba seMoses Mabhida Stadium ngoJulayi 18. AmaRed Devils ngeke agcine eThekwini ngoba ayodlulela eKapa lapho eyotholana khona phezulu ne-Ajax Cape Town ngaphambi kokudlulela eChina ukuyoqhubeka namalungiselelo esizini entsha.
Isikhulu saMaZulu FC uLunga Sokhela obezwakala ejabule ngemuva kokuthola lezi zindaba uthe lo mdlalo uzonika Usuthu ithuba lokukhula.
“Sijabule kakhulu ngozosenzela khona lo mdlalo. Ngaphandle kokuzibonakalisa enkundleni igama laMaZulu lizoduma umhlaba wonke njengoba sazi ukuthi iManchester United yiqembu elilandelwa kakhulu,” kusho uSokhela.
Kuke kwaba nokudideka ngokuthi lo mdlalo uzogcina ube khona ngemuva kwemibiko yokuthi uhulumeni waKwaZulu-Natal ubefuna ukuthi kufakwe neLamontville Golden Arrows kulezi zinhlelo.
Kuphakanyiswe ukuthi okungenani kuhlanganiswe abadlali bawo womabili la maqembu aseThekwini ngoba kukhalwa ngokuthi akumele uhulumeni ubonakale weseka AmaZulu kuphela.
“Ezinye izinto zibonakala zilula uma zikhulunywa kodwa uma sekufanele kwenzeke kuba nzima. Eminye imibuzo evelile eyokuthi ubani obezoqeqesha lelo qembu? Belizogqoka umfaniswano onjani? Liziqeqeshe nini? Ngaphandle kwalokho kusidumazile ukuthi kube nezinkulumo ezinje ekubeni kuyithina esaqala ezinyangeni ezinhlanu ezedlule ukukhuluma (nePrimedia),” kuchaza uSokhela.
Uthe isikhathi sokuqala komdlalo nokudayiswa kwamathikithi kusazoqinisekiswa waveza ukuthi kungenzeka abe phakathi kuka-R150 kuya ku-R350.
Umbiko we-Indepedent.co.uk, ucaphune isikhulu esiphezulu seMan United uDavid Gill ethi: “Imidlalo yaseNingizimu Afrika izoba yingxenye enkulu yamalungiselelo esizini ka-2012/2013 futhi yithuba elihle lokuhlangana nabalandeli bethu baseNingizimu Afrika.”
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Makube zikhindi ngokhetho - Mugabe
2012-10-31 07:31
Harare - UMengameli waseZimbabwe uRobert Mugabe uthe ulindele ukuthi lusheshe lubanjwe ukhetho ngonyaka ozayo, ngaphansi koMthethosisekelo omusha, ukuze kuzoqokwa umholi omusha kuphele ngohulumeni wokubambisana ontengayo.
“Inhloso yethu ukubamba ukhetho olunokuthula ngoMashi 2013,”
kusho uMugabe ngesikhathi ekhuluma ePhalamende.
Uthe ukhetho olusha "luzobakhulula kuhulumeni wobambiswano" njengoba ethi kunokusebenzisana okuhle phakathi kwakhe nembangi yakhe enkulu uNdunankulu Morgan Tsvangirai.
Lo mholi unxuse abantu baseZimbabwe ukuba bagweme udlame ngaphambi kokhetho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Bavelile ngelokufa kukamfundisi
2012-11-19 14:01
Bloemfontein - Avelile ngoMsombuluko eNkantolo yeMantshi yaseHarrismith amadoda amabili mayelana necala lokuklabha ngembazo babulale umfundisi webandla iDutch Reformed Church, uWillem Brits.
Indodana kaBrits angayizali, uMartin Brits, 28, no-Elliot Mhlambi, 41, bavele kafushane enkantolo icala lase lihlehliselwa uDisemba 12.
Laba bobabili babhekene namacala amabili ahlobene nokubulawa kukaBrits, 60, eHarrismith ngasekuqaleni kwale nyanga.
Bobabili bebesejele eFrankfort ngonyaka odlule --
uMhlambi ngecala lokuduna imoto uBrits ngelokweba, kusho okhulumela amaphoyisa uSergeant
Mmako Mophiring.
Lowo obezoshada nendodana kaBrits, uGerhard
Vermeulen, 25, wasocongwa kulesi sigameko.
UVermeulen wadutshulwa ekhanda wafa ujuqu.
Umfundisi walimala waphuthunyiswa esibhedlela nokuyilapho ashonela khona ngosuku olulandelayo.
UMhlambi waboshwa ehamba emgwaqeni uN3 egqoke izingubo ezigcwele igazi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Uzothweswa nelokudlwengula owalaseGriekwastad
2013-02-22 12:04
Bloemfontein - Umfana oneminyaka engu-16 ubudala obhekene necala lokubulala umndeni wakhe waseGriekwastad, uzothweswa necala lokudlwengula uma esephinda evela ngaphambi kwenkantolo ngenyanga ezayo, kusho umbiko wephaphandaba iVolksblad.
Umbiko uthi imininingwane ngecala ihanjiswe eNkantolo eNkulu eKimberley, la kuzobe kuqhubeka khona icala kusukela mhlaka-11 Mashi.
Umfana waboshwa mayelana necala lokubulala umninipulazi waseNorthern Cape uDeon Steenkamp, 44, umkakhe uChristelle, 43, kanye nendodakazi yabo uMarthella, 14.
Bonke badutshulwa babulawa besekhaya mhlaka-16 Ephreli ngonyaka ofile, umbiko wephephandaba uthi uMarthella wadlwengulwa ngaphambi kokuthi abulawe.
Phambilini kwakuqagelwa ukuthi ukulimala kwengane esithweni sayo sangasese kwabe kungumphumela wogibela ihhashi.
Umsolwa kuthiwa uzophinda athweswe icala lokuphazamisa ukusebenza komthetho.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Lisinde lidutshulwa ilungu le-ANC
2012-11-30 10:33
Johannesburg - Ilungu le-ANC eNorth West lidutshulwe ngaphandle komuzi walo eMmabatho ngesikhathi lithi livula isango ngoLwesihlanu ekuseni, kusho amaphoyisa.
ULieutenant Colonel Sabata Mokgwabone uthe lesi sigameko senzeke ngabo-03:00, kudubula umuntu ongaziwa.
Leli lungu likwazile ukubalekela inhlamvu njengoba lingalimalanga.
Ngokwemibiko yangoLwesihlanu ekuseni, unguNobhala we-ANC eNorth West uKabelo Mataboge.
Okhulumela iqembu esifundazweni uKenny Morolong akazange atholakale ngokushesha ukuba aphawule.
Kuphenywa ngecala lokuzama ukubulala.
Kulindeleke ukuthi i-ANC eNorth West ibambe ingqungquthela yokuqokwa kobuholi ngokuhamba kosuku ngoLwesihlanu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Aqashwe ngokugcwele amaphoyisa eTheku
2012-12-12 10:04
Durban - Kulandela iziteleka esezidonse unyaka zamaphoyisa kaMasipala weTheku, lo mkhandlu usugcine uqashe ngokugcwele amaphoyisa angaphezu kuka-1 000 abengamatoho, kubika iThe Mercury ngoLwesithathu.
La maphoyisa angu-1 229 aqashwe ngokugcwele ngasekuqaleni kwale nyanga.
La maphoyisa, angaphansi kweSA Municipal
Workers' Union (Samwu) abelokhu ekhale njalo ethi akuxoshwe isikhulu sawo u-Eugene Nzama.
Ngokwaleli phephandaba, uNzama usenikezwe isiphakamiso sokuthi aholelwe umholo wakhe weminyaka emibili ehlezi ekhaya noma ayiswe kolunye uphiko.
Akakamukeli siphakamiso kulezi ezimbili.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Unesi 'obephuzile' uthethise iziguli
2012-08-07 10:04
Cape Town - Owesilisa waseKapa uzwakalise ukushaqeka nokuphoxeka ngesigameko ohlangabezane naso esibhedlela esiseKhayelitsha, nathi ubone unesi obebukeka ecwile ezinkambeni zikaFaro ngesikhathi ehambise umama wakhe.
UMabhelandile Mankayi utshele iphephandaba iCape Argus ukuthi uyise umama wakhe eKhayelitsha Community Health Centre emuva kokukhala ngezinhlungu esifubeni nasesinyeni.
Uthi usale ebambe ongezansi ngesikhathi unesi obesebenza ebusuku ekhwela ezidilikela kuyena nomama wakhe kwaze kwangenelela ezinye iziguli.
Uthe uMankayi uma esondela kulo nesi wathola ukuthi unuka phu utshwala futhi ubenamehlo abomvu tebhu.
“Uvele wadinwa ubala, kwamina angikholwanga. Bengilokhu ngizibuza ukuthi ngabe ngiyinyathelephi. Ngithe uma ngimbukisisa ngathola ukuthi ukhothile."
Okhulumela uMnyango wezeMpilo esifundazweni uthe akukona okokuqala unesi etholakale ephuzile emsebenzini njengoba omunye wake waxoshwa eminyekeni emithathu eyedlule.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kufunwa izihlobo zekhehla ebelihlala lodwa
2012-10-22 14:01
Johannesburg - Kutholakale isidumbu sekhehla emzini walo oseGa-Chuene Maratapelo, eLebowakgomo, eLimpopo, kusho amaphoyisa ngoMsombuluko.
Isidumbu sikaLesiba Charles Tlouana, 76, sitholwe ngumakhelwane wakhe, obe esebiza amaphoyisa, kusho uCaptain Mamphaswa Seabi.
USeabi uthe akukho okusolisayo ngokutholakala kwesidumbu sikamkhulu, uthe nokho kuzohlolwa isidumbu.
"Siyanxusa uma kukhona owazi umkhulu lona oshonile ukuthi aziveze, ubehlala yedwa," kusho amaphoyisa.
Kuqhutshwa uphenyo.
– Landela IzindabaNews24 kuTwitter
(@IzindabaNews24).


text:
UNel uyashubisa kwelika-Oscar
2013-02-22 12:04
Pretoria - Umshushisi uGerrie Nel ushubise isimo enkantolo ngesikhathi ebuza ngemizuzu yokugcina ka-Oscar Pistorius, ngaphambi kokuthi adubule abulale intombi yakhe uReeva Steenkamp, owadutshulelwa ethoyilethe.
"Owesifazane wangena ethoyilethe ngezithuba zawo-03:00, ukube kwakukhona umgqekezi wayengamemeza athi: 'ukuphi Oscar?'," kusho uNel ephikisa isicelo sikaPistorius sebheyili, eNkantolo yeMantshi ePitoli.
UPistorius uyakuphika ukuthi wadubula ngenhloso intombi yakhe uSteenkamp, owadutshulwa ngeValentines Day, uthi wadubula engazi ukuthi isethoyilethe, uthi wayecabanga ukuthi ngumuntu ogqekezayo.
UNel ube esekhuluma ngokukhala kukaPistorius, ohlale ekhala kusukela aqala ukuvela enkantolo wathi: " Kulindelekile ukuthi vele kube nokukhala, kuyenzeka vele ukuthi umuntu aqale abe nokuzisola uma esedubule wabulala umuntu."
"Umuntu uyaqala azidabukele ecabanga ukuthi usezohlala esenkantolo futhi usaya ejele. Kwakukhala kungenzeka ukuthi kuyinto ehleliwe," kusho uNel.
Uthe inkantolo akumele iphathe uPistorius ngendlela ehlukile ngoba nakhu edumile futhi enokukhubazeka.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Akukho okusha ngolwaseNkandla - Cosatu
2013-01-28 16:45
Johannesburg - Akukho okusha okukhishwa wumbiko wakamuva okhuluma ngokulungiswa komuzi kaMengameli uJacob Zuma kusho, umfelandawonye wezinyunyana iCosatu.
"Mayelena nodaba lwaseNkandla, akukho okusha okushiwo wumbiko," kusho uNobhala womfelandawonye eGauteng, uDumisani Dakile, etshela abezindaba eGoli.
NgeSonto, uNgqongqoshe woMnyango wezemiSebenzi yoMphakathi uThulas Nxesi, uthe uhulumeni wasebenzisa u-R206 million, ukulungisa ezokuphepha emzini kamengameli.
Imali lena ihlanganisa u-R135 million wezidingo ezithile no-R71 million wezinto ezifana namawindi akwazi ukuvikela imhlamvu kanye namawindi kagesi.
UNgqongqoshe wezokuPhepha uSiyabonga Cwele uveze ukuthi uZuma nomndeni wakhe, abafakanga mali ekuqiniseni kwezokuphepha.
UDakile uthi akumangazi ukuthi kukhona izikhulu zikahulukeni ezahlomula ngalo msebenzi.
"Abantu abakuhulumeni kumele bacacisise ukuthi bafuna ukusebenzela abantu noma bafuna ukuqhuba amabhizinisi,” echaza.
"Kunabantu abasebenzela uhulumeni abathi uma befuna imali yesinkwa bafune u-R200.”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
IChiefs izosayinisa uKingston NkhathaComment on this story
MINENHLE MKHIZE noZAKHELE XABA
IZOSAYINISA isibabuli somgadli weBlack Leopards, uKingston Nkhatha, iKaizer Chiefs ethenga abadlali abasha ubuphathuphathu.
iChiefs, ehlanganiswa nabadlali abaningi, ihlabene ngoNkhatha waseZimbabwe oqede isizini ngegiya eliphezulu eshayela iLidoda Duvha amagoli ayisindise ezembeni. Kuthiwa usezibophezele iminyaka emithathu naMakhosi.
“UNkhatha uzosayina inkontileka yamasizini amathathu neKaizer Chiefs kusasa (namuhla). ILeopards neChiefs sebevumelene ngayo yonke into. Umdlali ugculisekile ngokubekwa etafuleni futhi ubengeke aliyeke ithuba lokuyodlalela iqembu elikhulu futhi elinomlando,” kusho lo mthombo ocele ukuthi ungadalulwa igama.
Kuvela ukuthi sezivuthiwe izingxoxo phakathi kwaMakhosi neBloemfontein Celtic mayelana nokudayiselana u-Eric Mathoho osedidwe umqondo yiMamelodi Sundowns esimthembise izulu nomhlaba.
UTim Sukazi weQuality Talent Sport, inkampani ephethe laba badlali, uthe: “IChiefs neLeopards sebevumelene. Osekusele wukuthi umdlali avumelane ngemali neChiefs. UMathoho sekusele kancane ukuthi abe ngoweChiefs nokungamenza umdlali wokuqala omncane obiza kunabo bonke lapha eNingizimu Afrika.”
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
UMpisane uzoya enkantolo ngoSepthemba
2013-02-21 12:08
Durban - Lizothethwa ngenyanga kaSepthemba icala likasomabhizinisi waseThekwini uMabongi Flora Junior "Shauwn"
Mpisane, osolwa ngokuphazamisa ufakazi woMbuso.
IMantshi uStanley Gumede udlulisele leli cala eNkantoolo yesiFunda ePinetown, wathi lizoqulwa phakathi komhlaka-9 no-13 Septhemba.
UMpisane owaziwa ngokutheleka enkantolo ephelezelwa ngonogada bakhe futhi eswenkile, ubhekene nelinye icala lokuphazamisa ukusebenza komthetho nokukhwabanisa.
UMpisane umangazwe yinkantolo ngoLwesine, ngesikhathi etshelwa ukuthi sekwandiswe amacala akhe okukhwabanisa, aba yisikhombisa.
Kuthiwa lona wazama ukuncenga ufakazi woMbuso ukuthi ashintshe ubufakazi bakhe, ecaleni elimayelana nokukhokhelwa kwentela.
Ubhekene namanye amacala angu-53, aqulwa eNkantoloyaseThekwini ePhathelene neziMali.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
WASHINGTON DC—
Umsekeli kamphathintambo wezemithetho uMnu Obert Gutu uthi nxa ibandla leMDC linganqoba kukhetho oluzayo libumbe uhulumende, kumele lihluzisise udaba lweGukurahundi kubotshwe bonke abaphatheka kulesisiga.
UGutu, oyisiphathamandla seMDC-T, uthi njalo uhulumende weMDC kuzamele ahluzisise udaba lweMurambatsvina, lapho inkulungwane zabantu ezadilizwelwa izindlu nguhulumende.
Impi yeGukurahundi yabulalisa abantu abedlula inkulungwane ezingamatshumi amabili, 20, 000 eMatabeleland lenkabazwe, njalo akulamuntu oseke wabotshwa phezu kwaloludaba.
UGutu uthi ukuze kubelokuhlalisana elizweni, abadala amacala lawa kumele bajeziswe kube lokuxolelana.
Kodwa ingcwethi kwezombusazwe zithi akusoze kubelula lokhu lanxa iMDC ingaze ibe yiyo esiphethe intambo zombuso.
UDr. Nkululeko Sibanda, ofundisa ezombusazwe ekolishini leHuddersfield University, eBhilithani, utshele iStudio 7 ukuthi lanxa okukhulunywa nguGutu kulohlonzi, kunzima ukukufeza.
Ingxoxo LoMnu Nkululeko Sibanda


text:
Ushumpulwe ikhanda umshushumbisi
2012-07-04 12:04
Riyagh - Ubuholi baseSaudi Arabia bubulale ngokushumpula ikhanda indoda etholakale inecala lokushushumbisa izidakamizwa, kusho ungqongqoshe kuhulumeni, etshela abezindaba.
U-Ali al-Muzayyan ubulawe enhla nesifunda iJawf, ngemuva kokutholakala enecala lokushushumbisa amaphilisi i-amphetamine, kusho isitatimende sabaphathi.
Ukubulawa kwalona kwenze safinyelele ku-48 isibalo sabantu ababulawe ngalolu hlobo eSaudi Arabia, kusukela kuqale unyaka.
Inhlangano yamalungelo i-Amnesty International ithi okungenani bangu-79 abantu ababulawa ngonyaka odlule.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Sapa - AFP


text:
Akukazwakali lutho ngabashonele esibhedlela eKZN
2011-11-04 13:03
Durban - Kungathatha izinyanga eziningi ngaphambi kokuba imindeni yeziguli ezashonela esibhedlela iKing Edward eThekwini ithole imbangela yokushona kwabo, kubika iNewswatch.
Owesilisa nowesifazane bashonela esibhedlela ngoSepthemba.
Ngesikhathi uMnyango wezeMpilo uthi owesilisa wabulawa ukugula, umndeni wona uthi wabulawa ngabasebenzi.
Izikhulu zithi lesi siguli sowesilisa sasishaya ezinye iziguli. kukholakala ukuthi sashona ngesikhathi abasebenzi bezama ukusibamba.
Omunye weziguli, ongowesifazane, okusolakala ukuthi wahlaselwa yilo mlisa, naye washona kulandela lesi sigameko
Isibhedlela senza ucwaningo lwezidumbu ukuthola imbangela yokushona kowesifazene njengoba kunezinsolo zokushaywa.
Owamaphoyisa uVincent Mdunge uthi nabo benza ucwaningo lwezidumbu njengoba kwavulwa amacala amabili okubulala. kodwa uthi lokhu kungathatha izinyanga eziyisithupha.
- Landela IzindabaNews24 kuTwitter
- News24


text:
OweDa Babes usazoya eMkhosini woMhlangaComment on this story
FANELESIBONGE BENGU
UMCULI osezakhele udumo ngokucula eqenjini labesifazane bodwa, iDa Babes, osanda kwenzelwa umemulo uthi akukho okuzoshintsha njengoba esazoqhubeka nokuhamba uMkhosi woMhlanga njengenhlalayenza.
UNcupha Mzimela (21) uthe nakulo nyaka uzowuhambela uMkhosi woMhlanga aqala ukuwuhambela eneminyaka eyisishiyagalombili.
UNcupha oyilungu leDa Babes ehlanganiswe nguye, Nonhlanhla “Nhloh” Masinga, Zama “S’faca” Jali noNqobile “Stretch” Mlaba, uthe uyoze ashade esaqhubeka nokuhambela uMkhosi woMhlanga oba sesigodlweni seSilo SamaBandla, eNyokeni, KwaNongoma, ngoSepthemba.
“Ngaphambi komshado angiziboni ngiyeka ukuhamba uMhlanga. Lesi yisinqumo engasithatha mina hhayi ukuthi mhlawumbe nginabazali abanomthetho. Ngikholelwa ekutheni umzimba yithempeli likaNkulunkulu ngakho awuwuphathi budlabha,” kusho uNcupha othe akekho owesilisa ahlekisana naye okwamanje.
UNcupha uthe akazikalele isikhathi afisa ukushada ngaso ngoba umshado “uyisibusiso sikaNkulunkulu” inqobo nje uma esemtholile umaqondana.
Lo mculi obuye abe ngumkhangisi weluleke amantombazane ngokuthi kumele ayazi into ayifunayo empilweni bese esebenzela ekutheni lelo phupho lifezeke.
“Mina nje ngiyayazi into engiyifunayo empilweni futhi akekho engincike kuye. Abaningi bathi uma uphumelela ungumuntu wesifazane yingoba mhlawumbe ujola nesikhulu kanti kimi akunjalo. Ngingamane ngihlale ekhaya kunokuthi ngenze kanjalo. Kumele uzimisele futhi ube nokuzethemba, lapho-ke konke kuzolandela.
“Okunye okubalulekile wukuthi kumele uhloniphe umzimba wakho ungumuntu wesifazane ungalokhu uwuphatha isinoma yikanjani ngoba lokho kungakudalela izifo bese impilo yakho iba mfishane,” kusho uNcupha.
Uveze ukuthi i-albhamu yabo entsha enezingoma ezifana nethi AmaMoods abayenze noSir Bubzin, Ngisey’ntweni, Uzongenzani nezinye sekusele kancane ukuthi iphume.
“Siya eGoli lapho sizofika khona siqophe ne-video. Abantu ababekezele iyeza,” kusho yena.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
BULAWAYO—
Abalandeli benguqu, abadlali, izihlobo labangane bebethe gwaqa ngolweSihlanu enkundleni yeLuveve koBulawayo, bevalelisana lomuyi uAdam Ndlovu umdlali wenguqu obe dumile phambilini kokuyabekwa emathuneni eLady Stanley ngoMgqibelo ekuseni.
Umkhosi lo uqale endlini yokulondoloza abafi, eNyaradzo, izimota zabhoda emahofisini eChicken Inn, zasuka zayadlula emahofisini eMap, inkampani ka Adam labanewabo anduba zitshaye udwendwe zisiya eLuveve lapho okukade kubuthene inqwabanqwaba zabantu.
UAdam obeseleminyaka engamatshumi amane lambili ubhubhe emadabukakusa ngeSonto engozini yomgwaqo ethethe njalo umpefumulo kaNkosazana Nomqhele Tshili, obekwe ngolweSine eSiphezini yatshiya umnawakhe uPeter elimele kakubi esesibhedlela.
Kubika uNothando Sibanda intathelizindaba yeStudio 7 osipha loludaba ekoBulawayo.
Udaba lukaNothando Sibanda lokuvalelisana loAdam


text:
Sidinga abagadli abanohlonze - Prujin
2012-11-21 12:02
Johannesburg - I-Ajax Cape Town ishoda kakhulu ngabagadli asebezakhele igama kulo mdlalo kusho umqeqeshi wesikhashana uJan Pruijn ngemuva kokudlala ngokulingana emdlalweni ongabanga namagoli wePremiership neBidvest Wits eGoli ngoLwesibili ebusuku.
Njengoba leli qembu lakhe laqeda lo mjaho weligi lilele isibili eminyakeni emibili eyedlule, laba sendaweni yesishiyagalolunye ngesizini eyedlule, i-Ajax ibukeka ithwele kanzima njengoba ilengela eweni lokudliwa yimbazo.
UPruijn, ugcizelele ngokuthi isikwati esikhona manje ngeke saqhathaniswa naleso sangesikhathi esedlule lapho kwakukhona abadlali abafana noThulani Serero noTerror Fanteni.
"Ngeke uqhathanise iqembu esinalo manje nelaseminyakeni emibili eyedlule,” esho.
"Salahlekelwa abadlali abaningi abanohlonze ngakho siyaxhuga.”
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
U-DJ Kotin udlisa ngesigqi se-electroComment on this story
FANELESIBONGE BENGU
UMA eqhamuka ezindaweni zobumnandi labo abangakamazi uyaye ubezwe beqhwebana bebuzana ukuthi ngubani lo ofana nomculi waseMelika we-hip hop, uRick Ross.
Isiqu somzimba, intshebe, izibuko zelanga nebala yizinto ezenza uDJ Kotin acabangise abaningi uRick Ross kodwa uma esengene enkundleni usala phansi lo mcabango ngoba akayidlali i-hip hop kodwa ugxila kwisigqi se-electro house, kuhlanye abantu.
Lo DJ waseThekwini odlala lolu hlobo lwe-house ethandwa kakhulu ngabamhlophe i-electro uthi ufuna ukukuqeda ukuthi umculo kuthiwe ngowabathize kodwa ujatshulelwe yiwo wonke umuntu.
Igama lakhe nguSiyabonga Zikode (28) kanti usezakhele olukhulu ugazi kubathandi bobumnandi, ikakhulukazi abesifazane, ngokudlala izingoma abazicula kalula njengengoma kaDavid Guetta no-Usher ethi Without You.
Lo DJ ongadumile kakhulu emakilabhini kodwa othanda ukudlala emicimbini eba sezinkundleni zemidlalo, uthe phambilini i-electro ebeyaziwa ngabamhlophe isiyaqala ukungenisa nakwabamnyama.
Uthi oDJ be-5FM oFresh no-Euphonik sebewufakile lo mculo kwabamnyama kangangokuba baqashwa ubuthaphuthaphu ezindaweni zobumnandi zabamnyama.
“Mina njengoba kuyimi ngedwa odlala lo mculo eThekwini, ngibhekene nengwadla yokuthi ngiwujwayeze abantu bakule ndawo abazithandela igqomu. Ngizama ukuqeda le nto yokuthi eThekwini yindawo yegqomu kodwa ngifuna kube wukuthi wonke umculo uyathakaselwa,” kusho lo DJ othe akathandi ukudlala kube khona umuntu obhorekile.
UDJ Kotin osayine enkampanini kaSbonelo “Sosha” Ngcobo, i-745 Records, okuqopha kuyo uBullistic, DJ Oros, namaPhelenjane uthe i-albhamu yakhe elandelayo uzozama ukuwufaka lo mculo.
“Kule albhamu yami yamanje ephume ngoDisemba ngifake i-house yaseThekwini ne-deep house. Manje ngifuna ukuthi uma sengenza enye ngifake i-electro,” kusho uKotin.
Isolezwe like labika ngodaba lokuthi lo mculi uthola izinsongo zokufa ngoba esolwa ngokushendeza nentombi yomuntu ongaziwa, uthe lezi zinsongo zisaqhubeka.
“Usaqhubeka lo muntu ukungifonela njalo ngemuva kuka-12 ebusuku athi angihlukane nentombi yakhe. Ukhona engimsolayo kodwa ngeke ngikwazi ukumdalula,” kusho yena.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Angisayena uguluva - Zola
2012-11-09 10:01
Johannesburg - Umculi weKwaito uBonginkosi Zola Dlamini, 36, uthi useshintshe kakhulu kulokhu abantu abamazi eyikho, uthi iphele nya indaba yokuba nguguluva.
Abezindaba zeDrum bahlangane noZola egalaji lezimoto ze-Aston Martin eSandton ukuba nengxoxo ngempilo yalo mculi/mlingisi.
Nokho akathandi ukukhuluma ngabantwana bakhe kanye nempilo yakhe yangasese, phambilini ubizwe ngamagama amaningi anganambithiseki waphinda wavela emaphephandabeni esolwa ngokungondli izingane zakhe futhi kuthiwa unesandla esilula kakhulu ezintombini.
Ubukeka ezimiseke ngempela ukuqala kabusha impilo yakhe, uthi usehlukane nabangani abaningi ekade ehamba nabo enza nabo izinto.
“Ngifonela bonke abantu abangaziyo, ngiyabatshela ukuthi sengishintshe impilo ebengiyiphila, ngiqala kabusha,” ezisholo ngowakhe.
UZola uthi usola abezindaba ngokucekela phansi isithunzi sakhe, eqala ukuba semehlweni abantu wabonakala edlalweni iYizo Yizo walokhu eqhubeka nokukhula, kumanje upheka i-album yakhe yesikhombisa ezobizwa ngokuthi-Intathakusa.
Okwamanje ubonakala emdlalweni iNkaba, etholakala ku-DSTV, uthi eminyakeni emibili ezayo uzobe ehamba ngemoto eyi-Aston Martini, ebiza imali elinganiselwa ku-R2 million.
- Thola lolu daba luphelele kuDrum
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Drum


text:
Bahamba beyogilosa abaphindanga babuyaComment on this story
BONGIWE ZUMA
UDIDEKILE umlisa waKwaBester, eNanda, kulandela ukunyamalala kwendodana yakhe nonina wayo abahamba beyothenga ukudla ngoLwesithathu olwedlule kodwa kuze kube yimanje abakaze babuye ekhaya.
UMnuz Thulani Mbuyazi (34) uthe uNksz Nomfundo Mwandla (26) ongunina wendodana yakhe uThando Mbuyazi (9) wamshiya endlini ekuseni engakhombisi ukuthi kunento emphethe kabi.
Uthe wamnikeza nemali engu- R1 000 yokuthenga ukudla wayamukela kahle wabashiya ekhaya nengane izolungiselela ukuya esikoleni yena ayothenga yedwa eBridge City.
“Ngokwazi kwami akukho okufanele ngabe kumphethe kabi emoyeni nokungamenza akhethe ukungishiya.
Kuyangithusa ukunyamalala kwabo kangaka, nengane iyasala esikoleni kwazise besiyishintshe nesikole kulo nyaka njengoba seziningi izinsuku ilovile,” kusho uMbuyazi.
Uqhube ngokuthi ngabe akuzweli kakhulu ukuba uNomfundo uhambe yedwa uma bekuwukuthi ubengasakuthokozeli ukuba naye.
Uthe bekufanele akhulume babonisane noma ashiye ingane iqhubeke nesikole.
UMbuyazi uthe usekwenze konke okusemandleni ukubathungatha ngoba ngisho nomdeni kaNomfundo ukhungathekile ngokunyamalala kwakhe nengane kungazwakali mkhondo
UMbuyazi uthe uxhumana nomndeni wakhe cishe zonke izinsuku kodwa akekho onolwazi ngendodana yakhe nonina wayo.
Omakhelwane abambona ngelanga ehamba bathi wabatshela okufanayo nabo wathi usayothenga ukudla eBridge City njengokujwayelekile kodwa wagcina engabuyanga nengane.
UMbuyazi uphethe ngokuthi udaba lwakhe uselubikile emaphoyiseni angazi ukuthi azolusukumela yini abathungathe.
“Lincane ithemba lokusizakala njengoba amaphoyisa engazange angivulele icala lomuntu olahlekile kunalokho angenzele incwadi echaza ngokulahleka kwabo,” kusho uMbuyazi okhathazekile ngomndeni wakhe.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Ukushaywa othandiweyo wakho kuhlukile - Umbono
2012-11-01 14:56
Cape Town - Siyabona ukuthi iya ngokuvuthwa indaba yokuthi uRihanna noChris Brown bapheshe izinto, kulandela ukuthi uChris ashaya uRihanna wamshiya emabokoboko ngemuva kwengxabano ngo-2009.
Sibe sesicela abafundi bethu baphawule ngaphansi kwalo mbuzo ongezansi.
Ngesingawe ungasixolela yini isithandwa sakho uma sikubeke isandla (akukhathaleki ungowesifazane nowa ungowesilisa)?
Sphe Lindo: Cha
kuyezwakala okowesifazane uma ethethelela owesilisa, awu ngabe awundoda
ushaywa owesifazane mina ngingahamba ngikhohlwe wuye.
Bongani Dlamini: Ukukhuluma iqiniso nje ngingamxolela, kuyini ukushawa kukhona abantu abaxoxela
izithandwa zabo bezifice zenza ucansi endlini yabo? Ziningi kabi
izigigaba ezike zenzeke ebantwini abathandanayo behlukane kodwa babuye
babuyelane if uthando lwabo bekungolweqiniso. Into nje uChris waganjwa
ukucasuka lokho kwakungasho ukuthi usephelelwe uthando lukaRihanna. Ngokwami fanele ngabe kade bayilungisa le ndaba.
Zaza Mbhele: Mina
kuyoba sekutheni usekwenza kangaphi lokho unakho yini ukuzisola.
Nokuphatheka kabi esengibeke isandla. Uyazehlisa yini uma kunjalo?
Ngingamxolela kodwa makuvele bengingasakufuni cha angixoli
hamba ushone njengojeke.
Slindile Dube: Yazi
mina ebengishaya umuntu wami kodwa bengivuka ekuseni sengimxolele ngenxa
yokuthi bengilibona iphutha lami noma ubexolisa ngimxolele.
Zandile Msimango: Mina ngeke nje ngamxolela....ngathi ubaba ongizalayo engakaze angishaye bese ngizoshaywa nje umfana wakomunye umuzi ngeke!
- News24


text:
UZuma uvulele iMedia24 icala
2013-01-25 14:03
Johannesburg - UMengameli wezwe uJacob Zuma, usevule icala evulela inkampani yezindaba iMedia24, naloyo owabe engumhleli wephephandaba iRapport uTim du Plessis.
UZuma uvule icala lokwehliswa isithunzi, ekulindeleke ukuthi ukuthethwa kwalo kuqhubeke enkantolo ngoLwesihlanu.
Umbiko wephephandaba iThe Star, uthi uZuma ufuna ukuhlawulwa ngo-R5 million, kulandela ukuthi kushicilelwe isithombe sakhe ephephandabeni iRapport, ngoDosemba 2007.
Isithombe sasiveza uZuma osa inyama enomculi uSteve Hofmeyr nosomahlaya uLeon Schuster, isihloko sesithombe sithi "Piekniek by Dingaan".
UZuma wavula icala ethi umqondo ocashile esithombeni ukhombisa uZuma efana neNkosi uDingane, owenza sengathi ungumngani namaBhunu kanti wakha itulo lokuwavukela.
Inkampani iyaliphika icala.
Ngenyanga ka-Okthoba, uZuma wahoxisa icala abe elethwese umdwebi uJonathan "Zapiro" Shapiro nephephandaba iThe Sunday Times, okuyicala elalimayelana nesithombe esashicilelwa ngo-2008.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Umsubathi uthembisa ukuyiqeda iComradesComment on this story
UMPETHA wemijaho eyahlukene kuleli nakwamanye amazwe ase-Afrika ufuna ukuqeda iComrades Marathon okokuqala ngqa kulo nyaka.
USamkelisiwe Moyo (38) waseZimbabwe ufuna ukwenza into yamehlo kulo nyaka kwazise akawuqedanga lo mjaho ngonyaka odlule egijima okokuqala ngenxa yokukhathala komzimba. Lo msubathi usezakhele igama njengoba esanda kuphuma indawo yesihlanu kwi-Two Oceans Marathon eKapa muva nje, waqopha isikhathi sika-3:49:00. Waba ngumpetha kwi-City to City Marathon ngo-2008, nakwi-Cape Town Marathon. UMoyo uphinde wathatha isicoco kwi-Gabarone City Marathon (2:48:00) ngenyanga edlule.
“Inhloso yami enkulu nge-Comrades ukuba ngiyiqede. Angibhekile ukuthola igolide kodwa ngifuna ukuqeda umjaho. Angikaze ngiyiqede iComrades, ngaba nenkinga yokukhathala ngokweqile ngonyaka odlule. Ngaphoxeka kakhulu ngokungaqedi. Kulo nyaka nakanjani kumele ngiwuqede umjaho,” kusho uMoyo.
I-Comrades yakulo nyaka izosuka eMgungundlovu iphele eKingsmead Cricket Stadium, eThekwini ngoJuni 3.
Abesifazane base-Afrika bahlezi begqoza kulo mjaho njengoba abangaphandle behlezi beziklabela ibhece kuwo.
Amawele akaNurgalieva, u-Olesya no-Elene asephume phambili cishe iminyaka eyisishiyagalombili kulandelana kwi-Comrades.
UMoyo uyayivuma inselelo ephonswa yilezi zintokazi zase-Russia, kubona njengabasubathi besifazane base-Afrika nathi kusengumqansa ukuqhudelana nabo emabangeni amade.
“Kusenzima ukuhlula amawele. Ahlezi ezilungiselela ngendlela, ayakhombisa nokuthi awajwayele amabanga amade. Yize kunjalo ngeke sathi akekho oyoke awashiye, kudingeka abasubathi besifazane base-Afrika bezithwese ijoka lokuzilungiselela ngendlela i-Comrades. Uma unesifiso sokuwina umjaho, ayikho into engakuvimba ukuba leso sifiso sigcine sifezekile ngelinye ilanga,” kusho uMoyo.
Umjaho wakulo nyaka uzobe ubaluleke kakhulu nekubhekwe ukuba kuphulwe amarekhodi kuphinde kuqoshwe izikhathi ezingconywana kunalezo abasubathi abazenzile ngokudlule.
UMoyo uthe kade awaqala amalungiselelo alo mjaho, uthemba ifomu yakhe enhle yakamuva ukuthi izomusiza.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
HARARE—
Umanisipala ukhuthaza ukubuyiselwa emsebenzini kwezisebenzi zeEasipark eziphakathi kokukhalala umsebenzi ethi inkokheli yalinkampani ayizange ilandele umthetho olondoloza amalungelo ezisebenzi ekuzixotsheni umsebenzi.
Lezi zisebenzi ze Easipack ezikhalala umsebenzi zikhuthaza uzulu weHarare ukuba angaze ahlawula imali yalapho okumiswa khona izimota bethi labo abasemgwaqweni okwamanje basebenza okungekho emthethweni.
Inkokheli zikamanisipala zikhuthaza inkokheli yeEasipark ukuba ilungisise loludubo ngesiphangiphangi ngoba sebelahlekelwe yimali kusukela ngolweSithathu.
Kubika intathelizindaba yeStudio 7 uMavis Gama ese Harare.
Udaba luka Mavis Gama lwezisebenzi zeEasipark


text:
Kubhikishe abahlali eReservoir Hills
2012-10-26 14:01
Durban - Amaphoyisa kaMasipala waseThekwini, athi asiqaphile isimo njengoba kubhikisha abahlali basemikhukhwini yaseQuarry Road, eReservoir Hills, kubika iNewswatch.
NgoLwesine kuphoqeleke ukuthi kuvalwe eminye imigwaqo njengoba bekuqhubeka umbhikisho wabahlali ekade besho ukuqeda abasebenzi bakamasipala ekade bejutshwe kule ndawo.
Ababhikishi bajikijele amatshe emgwaqeni kwaze kwadingeka ukuthi kubizwe amaphoyisa azobehlisa imimoya.
Okhulumela amaphoyisa kamasipala u-Eugene Msomi uthe isimo sizothile, uthe abahlali bathukutheliswe imizamo kamasipala yokuvala ogesi abakokotiwe.
"Sicele amaphoyisa ukuthi ayogada abasebenzi ekade bevala ugesi okokotiwe, umphakathi uvuke umbhejazana. Abasebenzi bakamasipala bagcine bewuvalile ugesi okokotiwe emizini eminingi, akekho umuntu oboshiwe.”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Zingase zingawushayi kuTshatha
2011-06-15 07:38
Durban - Zingase zingawushayi kusasa njengoba kulindelekile kumethuli wezinhlelo kuKhozi FM, uKhathide "Tshatha" Ngobe, emuva kokuthi owayeyintombi efunge wagomela ngokumisa lolu suku, kubika iphephandaba iSowetan.
UZathaba Nzuza, 20, ushayele abammeli bakhe ngoLwesibili emuva kokufunda kuleli phephandaba ukuthi uNgobe uzoshada nengoduso yakhe uNontobeko Khuzwayo ngoSuku Lwentsha.
UNzuza uthi uTshatha wamthembisa umshado emuva kokuthi ethathe ubuntombi bakhe ngo-Okthoba wangonyaka odlule.
Lokhu kuza emuva kokuthi iSowetan ibike ukuthi uNgobe uyashada ehhotela likanokusho eBallito, enyakatho neTheku, ngoLwesine.
Ummeli kaNzuza, nonqabile ukuzidalula igama lakhe, ukuqinisekisile ukuthi lukhona udaba olufana nalolu ababhekene nalo.
UTshatha akatholakalanga ukuba aphawule.
- News24


text:
Umfundi udubule omunye esikoleni
2013-02-01 12:00
Atlanta — Umfundi odubule walimaza omunye entanyeni ngoLwesine ntambama, ngaphambi kokuthi iphoyisa elisebenza kulesi sikole likwazi ukumnqanda limphuce isibhamu.
Isibhamu siqhume kaningi emagcekeni asePrice Middle School, kusho isikhulu samaphoyisa ase-Atlanta uGeorge Turner.
Ngemuva kwalesi sidubedube, uthisha uthole imihuzukwana.
Umfundi olimele ungeniswe esibhedlela iGrady Memorial esesimweni esigculisayo.
Okhulumela isibhedlela uDenise Simpson uthe umfundi lo ube eseyadedelwa esibhedlela ngoLwesine ebusuku.
Kube sekujutshwa inqwaba yamaphoyisa kulesi sikole sabafundi abangu-400, nabazali abebethukile abafunanga ukusala ngaphandle befuna ukuyoqinisekisa ukuthi abantwana babo baphephile.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- AFP


text:
Bawotha ubomvu ngezelamani ezidlwenguliwe eNdiya
2013-02-21 16:15
New Delhi - Amaphoyisa asephume inqina athungatha amadoda asolwa ngokudlwengula izelamani ezintathu ezineminyaka ephakathi kweyisihlanu neshumi nesihlanu.
Amaphoyisa aseNdiya athi kudlwengulwe izingane ezineminyaka yobudala eyisihlanu, ishumi nane kanye neneminyaka eyishumi nesihlanu.
Ngokusho kokhulumela amaphoyisa uJaved Ahmed, uthi izidumbu zezelamani zatholakala eMaharashtra, ngosuku lwezithandani.
Izingane zabikwa ukuthi zinyamalele ngesikhathi zingabuyi esikoleni.
Umphakathi obuthukuthele uvale umgwaqo uthe kumele kwenziwe ubulungiswa, kuboshwe abasolwa.
Kwenzeka lokhu nje, abantu baseNdiya basanda kuthukutheliswa yisehlakalo sokubulawa kowesifazane obefundela ubudokotela, lona wadlwengulwa ehamba nesoka lakhe wase ebulawa ngesihluku.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Izomashela eyokushicilelwa kwemiphumela iCosasComment on this story
MHLENGI SHANGASE
INHLANGANO yabafundi iCosas KwaZulu-Natal ithi izomisa nse yonke into imashe ngosuku lokukhishwa kwemiphumela ka-matric ngoba ayihambisani nokuthi ishicilelwe emaphepha-ndabeni.
Le nhlangano ikusho lokhu nje nyakenye uphiko lwentsha lwamaKhomanisi uFasimba lwahlaba ikhwelo elifanayo lokuthi imiphumela ka-matric ayingashicilelwa emaphephandabeni ngoba ifaka ingcindezi engenasidingo kubafundi.
UFasimba lwathi abafundi bayazibulala ngoba basuke bengaphumanga emaphe-pheni bese bezitshela ukuthi bafeyilile.
Le mashi izoba ngoJanuwari 3, ngosuku lokukhishwa kwemiphumela isuka eCity Hall iye emahhovisi oMnyango wezeMfundo eKZN, eTruro House.
Unobhala weCosas esifundazweni, uPhindile Mdanda, uthe amaphepha awabasizi ngalutho abafundi kodwa enza inzuzo ngemiphumela yabafundi.
Uthe abafundi baba nengcindezi abanye bazibulale ngoba basuke sebesaba ukuhlekwa yizwe ngoba bengaphumanga ephepheni.
“Sikholwa wukuthi ukudalulwa kwemiphumela yabafundi kuwukuthunaza ilungelo lalowo mfundi. UNgqongqoshe weMfundo eyisiSekelo u-Angie Motshekga akanaso isisombululo kubafundi abazibulalayo ngoba bengazange baphume ephepheni,” kusho uMdanda.
Uthe abazali yibona okufanele balande imiphumela yabafundi ezikoleni ngosuku lokukhishwa kwayo ngoba kusuke kunothisha abazobasiza babachazele ngayo.
“Kwamanye amabanga umfundi imiphumela yakhe uyilanda esikoleni ngakho sithi neka-matric ayilandwe khona. Akungashintshi ngoba esefike kwa-matric. Abahlala kude abaposelwe yona kodwa ayingashicilelwa idalulelwe izwe kunalokho ayilandwe ezikoleni,” usho kanje.
Ngokomnyango kazwelonke inhloso yokushicilela le miphumela wukugqugquzela abafundi ukuthi benze kahle nanokusiza labo abasuke bekude ukuthi bakwazi ukubona ukuthi benze kanjani.
INhloko yoMnyango wezeMfundo esifundazweni, uDkt Nkosinathi Sishi, itshele Isolezwe ukuthi ngokohlelo olukhona lomnyango, imiphumela izokhishwa emaphephandabeni.
USishi uthe udaba lokushicilelwa kwemiphumela lusingethwe ngumnyango kazwelonke wathi kodwa beyisifundazwe bebengakasitholi isiphakamiso seCosas ngalolu daba.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
From Community Memory
Ngemuva kwesikhathi esingangonyaka noma iminyaka emibili umnumzane noma umama wekhaya eshonile, kwenziwa umsebenzi wokumbuyisa ngokosiko lwesintu. AmaZulu akholelwa ukuthi lapho kusuke kubekwe khona umuntu emathuneni usuke esagciniwe okwesikhashana ngaphambi kokuba ahlangane namanye amathongo noma amadlozi. Usuke engakalungiswa kumele enzelwe umsebenzi agezwe kuyima ehlanganiswa nomndeni wakhe.
Umsebenzi wokubika
Uma kuzokwenziwa lomsebenzi umndeni kufanele uqale ubikele amathongo noma amadlozi omuzi ukuthi kunomsebenzi ozokwenziwa kucelwe kuwo imvume ukuze wamukeleke umsebenzi. Uma umsebenzi ungacelwanga kwabalele awubi yimpumelelo noma kuvele kwenzeke izinto ezimbi phakathi kwekhaya lokhu kubangelwa ulaka lwamadlozi. Umsebenzi wokubika wenziwa ngembuzi noma izinkukhu. Umuntu omdala ekhaya ushisa impepho emsamo athemeleze emadlozini, lokhu kwenziwa ngesonto elandulela elomsebenzi.
Ukuqala komsebenzi wokubuyisa
Umsebenzi owenzelwa umuntu wesilisa uhlatshelwa inkunzi. Kuyiwa elibeni noma ethuneni lakhe nehlahla lomlahlankosi kufikwe kukhulunywe, umntu wesifazane inkomo ahlatshelwa yona kuba yinkomazi. Uma sekubuywa emathuneni isihlahla sibekwa emsamo. Kufikwe kushiswe impepho kukhulunywe namadlozi atshelwe ukuthi uselandiwe lowo owayeshonile kucelwa ukuba amukelwe amadlozi. Ngemuva kwalokho kuyiwe esibayeni nakhona kushiswe impepho kushunqiselwe inkomo ezohlatshwa abikelwe naye owenzelwa umsebenzi ngesilwane sakhe amukelwa ngaso ekhaya. Lokhu kuvamise ukwenziwa ngoLwesihlanu ntambama, ngoba kujwayeleke ukuthi imisebenzi yenziwa ngezimpelasonto.
Okwenzeka ngosuku lomsebenzi
Iyahlatshwa inkomo ihlinzwe ingeniswe endlini. Kuyaphekwa ukudla kwesintu, utshwala busuke sebulungisiwe abantu sebephuza. Uma kuwumnumzane owenzelwe umsebenzi izinsizwa namabhungu ayaphuma endlini aye esibayeni inyama idlelwa esibayeni notshwala. Uma sebesuthi kuyagiywa esibayeni kukhuzwe izaga, lokhu kuwuphawu olutshengisa lokho obekwenziwelwa umnumzane wekhaya lokhu kubizwa ngokuthi ukumisa ihawu lomnumzane. Isikhumba senkomo leso kwakhiwa ngaso ihawu lelihawu yilo elizovikela yonke imikhokha noma imioya emibi ekhaya, ihawu kuba elenkosana yona esizoba iso lekhaya. Uma kungowesifazane owenzelwe umsebenzi izalukazi nomama bayasina bagide ebaleni babheme ugwayi wesintu baphuze notshwala kuhaywe izingoma kube kuhle kudele. Isikhumba senkomo kwakhiwa ngaso isidwaba, lesidwaba kuyaye kube esikamakoti wenkosana.
Kunenkolelo yokuthi lowo ongasekho uyajabula ukuhlangana nabakubo aphinde abe iso elihle ekhaya. Ngemuva komsebenzi kuvuleka izinhlanhla ekhaya abangasebenzi bathole imisebenzi, izintombi zigane njalonjalo. Uma umuntu engenzelwanga lomsebenzi kukholelwa ukuthi uba yidlozi elibi ekhaya uletha amabhadi, ngoba umoya wakhe uyantanta nomakuphi awukutholi ukuphumula.
By: Bongiwe Ndlovu
Umsebenzi Wokubuyiswa Komuntu Ongasekho
Uma kade kukhona umuntu osedlulile emhlabeni emndenini, kubuye kube nomsebenzi wokumbuyisa lowomuntu ekhaya. Ngawo lowomsebenzi futhi usuke ehlanganiswa nabangasekho bakubo, ngoba sonke lesisikhathi selokhu athunwa ubengakenzelwa izithebe zokuthi amukelwe abangasekho futhi engangenisiwe ekhaya,
Lomsebenzi wokumngenisa kuthiwa ubalulekile ngoba lowo ongasekho usuke engaphandle komuzi kudingeka aze atshelwe bese engena emagcekeni omuzi wakhona, Kuthiwa usuke esebheke umuzi abavikele nasezingozini uma behamba. Ngoba omunye uma eyidlozi elihle nasebusuku umthakathi noma isigebengu siye simbone kulelikhaya ongasekho uma kukhona okubi azokwenza. Kuthiwa futhi naye usuke esalindile ukuthi enzelwe lomsebemzo ngoba usuke engakahlangani nabakubo abangasekho. Omunye uyaye azifikele kwabaphilayo uma efuna ukwenzelwa lomsebenzi.
Umsebenzi
Lowo ongasekho uyalandwa ngehlahla lomlahlankosi liphanyekwe emsamo, lize lome livuthuluke. Abomndeni noma izihlobo zalowo olandwayo abathenjiwe ukuthi bazokwenza okuyikho yibo abathunywayo ukuyomlanda. Bayamlanda lapho athunwa khona noma bamemeze nje emathuneni uma sebelikhohliwe ithuna lakhe. Kodwa uma besalikhumbula baya kulona ithuna. Kubalukile ukuthi baqinisekise ukuthi ithuna abalifunayo bayalazi ngoba uma bengayi ethuneni ekuyilo, bazobuya nomoya womuntu okungewona, bese konakala umsebenzi. Noma baye komlanda olwandle ngoba kuthiwa abangasekho bahlala khona.
Kuhanjwa naye kuze kufikwe ekhaya, lowo ophethe ihlahla akakhulumisi muntu endleleni, kuphela ukhuluma nehlahla elitshela ukuthi sebekuphi nendawo futhi benzani njengokuthi sebewela umfula uma kuwelwa, bakhuphuka intaba uma kukhushukwa. Kuthiwa kubalulekile ukuthi kukhulunywe naye lowo olandiwe ngoba kungenzeka asale endleleni kungakafikwa ekhaya. Kwenziwe uhlelo lokumgeza uma sekufikwa ekhaya, kufanele atshelwa konke okusuke kwenziwa bese engeniswa ngaphakathi.
Uma sebemgezile bese bengena nalo ihlahla elinaye bese beliphanyeka emsamo, Kusuke kunembuzi ehlatshiwe yokumgeza. Lembuzi ayidliwa umndeni, futhi kufanele idliwe iphele ukuze kuthi kuhlatshwa eyesibili ibe seyiphelile eyokugeza ongasekho. Lezimbuzi njengoba zihlukanisiwe kusuke kungeyokugeza kanye neyokubika umcimbi. Eyesibili isuke yenziwela ukuthi uma beyithanda abomndeni nabo babe nayo eyabo abazoyidla.
Bese kuba inkomo yesithebe sakhe nalabo abangasekho kuthiwa inyama enhle yokujabula leyo, idliwa inoma ubani iyona eyomsebenzi wokumbuyisa. Abomndeni abathandayo bafakwa iziphandla zembuzi bese kuthi omdala afake isikhwama senyongo esandleni, inyongo yona isuke isithelwe emthini omhlophe abaphalaza futhi bageze ngawo bonke abomndeni futhi kuthiwa umuthi omuhle ovula inhlanhla. Lomuthi osetshenziswayo awufani nalowo abasuke bemgeza ngawo ngaphambi kokuba angeniswe ekhaya.
Okubalulekile ukuthi ngaphambi kokuba kuhlatshe inkomo yezithebe, kufanele kushiswe impepho bese kuhlatshwa kusuke kukhona notshwala besintu, kubekwa nezinhlobo zezithelo ezahlukene, namakhekhe, onemenathi nogwayi wamakhala wabangasekho. Kubekwa nesibani kungaba isiphefu noma ikhandlela yilo elenza izinhliziyo zabantu abaze kulomsebenzi ukuthi bangalwi bagoduke uma sebedelile, nonenhliziyo embi iyabambeka ngalesibani. Likhanyiswa ngosuku lomsebenzi kuze kuyophela wona umsebenzi.
Inkomo ngaphambi kokuthi ihlatshwe iphuziswa umuthi ukuze nomuntu ogangayo angalitholi ithuba lokwenza okubi, futhi uma ihlatshwa, ihlatshwa owomndeni othenjiwe nongenalo iqunga ngoba kuthiwa inyama iba yimbi uma ihlatshwe umuntu onequnga. Uma inkomo isiwile uyabekwa lowommese oyibulele, awubekwa noma ikanjani ngoba usungowedlozi lowommese awubolekisi. Bese kubhekisiswe kahle inyongo, inanzi nobulongo bayo ngoba labo abenza okubi yizona zinto abazisebenzisayo lezi.
English Summary
According to a Zulu culture when someone died and buried after a certain period of time (depending to different clan beliefs), there should be a traditional ceremony to be done for the purpose of reuniting that person with other ancestors. The family uses a branch of Zyzyphus mucronata, the Buffeldsdorn to attract ancestral spirits from a grave site or an old kraal to a new kraal. A cattle is slaughtered for this traditional ceremony, but before it is slaughtered the family has to consult with ancestors to inform them of what they are planning to do and a goat is slaughtered for this purpose.
If the dead person died in an accident, the family should first perform cleansing ceremony before entering the family yard with the branch of the tree. A goat is slaughtered also for this, it should not be consumed by family members. When everything is done then the bull or cow should be slaughtered.
Family members can put goat skin around their risks and the oldest should put the cattle skin. Incense is also burned to communicate with ancestors during this period.
By: Nelisiwe Hlongwane


text:
UZuma ugibele isitimela eyozizwela izinkinga zabantuComment on this story
IZINDIMBANE zabafundi zithutheleke esiteshini sesitimela eRhodesfield eKempton Park eGoli zifuna ukuzozibonela ngawazo uMengameli Jacob Zuma.
UZuma ubehambisana nabakwaMetrorail efuna ukuzozibhekela izinkinga imiphakathi ekhala ngazo ngokuthi izitimela zakwaMetrorail kaziphephile.
Onogada bakaZuma basebenze kanzima bezama ukududula laba bafundi abebesho ukumtapa ngezandla umengameli.
Laba bafundi abebebonakala beneme bezwakale sebecula iculo lodumo elithandwa nguZuma elithi: “Umshini wami”, besho bedansa.
UZuma nethimba abeha-mbisana nalo okuhlanganisa kulo noNgqongqoshe basuke lapho bayogibela isitimela iGautrain balibangisa eSandton.
Izindiza zabeSouth African National Defence Force neza-maphoyisa eSouth African Police Service bezindizela phezu kwesitimela ebesihamba umengameli ziqaphe isimo ngelokhozi.
UZuma usuke ePitoli izolo ekuseni esehamba ngesitimela sakwaMetrorail ebesigcwele phama nabagibeli, wabuyela eGoli.
Kulolu hambo uZuma ubengena amakhoshi ngama-khosi ehamba ebingelela exoxa nabagibeli ebaxhawula.
UbenoNdunankulu waseGauteng, uNomvula Mokonyane, abebebonakala bencokola naye kuhlekwa kunjeyaya.
Izinkulungwane zabagibeli abebesesitimeleni bezide zidudulana zifuna ukuzozibo-nela umengameli obeqashwe ngelokhozi ngonogada abebehlome bephelele.
UZuma utheleke ngezithuba zawo-7 ekuseni esiteshini sesitimela iBosman esisePitoli okuyilapho ehle khona wayozithengela yena mathupha ithikithi lokugibela isitimela ukuze aqhubeke nohambo lwakhe.
Abagibeli abaningi bakhale ngosizi ababhekana nalo mihla namalanga uma behamba ngezitimela.
“Siyahlupheka kakhulu mengameli. Nsuku zonke sihlezi sigibela izitimela ezigcwele ngendlela exakile kodwa ingekho into esingay-enza,” kusho omunye wabagibeli. Uhambo lukaZuma belunesiqubulo esithi The President's Monitoring Visit 2012.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Abalimi abasebenzela ensimini enkulu yokuthelezela e-Insiza eye Silalatshani bathi ingavalwa noma nini leyonsimu ngoba idamu labo aliselamanzi kukanti labo balezikwelede ezesabekayo zenkampani kahulumende yamanzi eye Zimbabwe National Water Authority kanye leyamandla kagesi eye Zesa.
Luyabe lungaphelele uluhlu lwamagama ezinsimu ezinkulu zokuthelezela ezansi kweMandebeleni uma ingekho insimu yase Silalatshani etholakala ezansi kwesiqinti sako Godlwayo. Uzulu wakoGodlwayo kanye labanye abavela kwezinye izigaba zeMandebeleni ubelima adle asuthe aze athengisele isivuno kwezinye izigaba zelizwe.
Kodwa abalimi abakule insimu bathi sekusele igama nje kuphela ngoba isivuno esihle linsimu ebisidume ngaso eminyakeni edluleyo asisekho njalo ingavalwa ngemva kwamaviki ayisithupha ngoba ikhangelane lendubo ezinengi ezenza abalimi behluleke ukusebenza kanti njalo isiphelelwe ngamanzi okuthelezela.
Abalimi beSilalatshani, bona abangaphezu kwekhulu, babikwa bebhekane njalo lodubo olukhulu lokuswela izinto zokulimisa ezibalisela inhlanyelo, imvundiso lokunye okunjalo. Bakhala ngokuthi minyaka yonke uhulumende uyehluleka ukubatholisa izinto zokulima kanti njalo kulobuqili obunengi obenza ukuthi abalimi abaqotho bacine bengatholanga lutho uma kuke kwabakhona usizo oluvela kuhulumende.
Kubika intathelizindaba yeStudio 7 uThabang Mathebula ekoBulawayo.
Udaba lukaThabang Mathebula olweIrrigation


text:
Inhlawulo ka-R50m kowaboshwa ngephutha
2013-02-18 10:06
Johannesburg - Umzingeli oseqophelweni eliphezulu, uzohlawulwa ngo-R50 million, kusho iNkantolo eNkulu yasePitoli, lokhu kuza ngemuva kokuthi lona aboshwa kungafanelekile, kusho umbiko wephephandaba iThe Star.
Ngemuva kokuboshwa kukaJaco Scott, akabange esakwazi ukuqhubeka nomsebenzi wakhe wokuzingela izindlovu.
Ukwaze ukuphoqa inkantolo ukuthi ivume ukuthi ahlawulwe ngo-75 000, ngesikhathi asihlala ejele eboshiwe, kube ngu-R577 610, okwaba yinhlawulo ayikhokha.
Inkantolo inqume ukuthi inkampani yakhe ihlawulwe ngo-R49.2 million, ngenxa yokulahlekelwa yinzuzo ngesikhathi uScott eboshiwe.
Iphephandaba libike ukuthi abazingeli baseMelika batheleka kuleli laseNingizimu Afrika mhlaka-4 Juni 2004, ngemuva kwesivumelwano esabe sibhalwe phansi.
UScott waboshwa, eboshelwa icala elingahlangene nokuzingela, okwakumele kwenzeke eZimbabwe.
Akucaci ukuthi wabe eboshelweni.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kushone umvukuzi eHarmony
2012-05-11 12:04
Johannesburg - Kushone umvukuzi emayini iHarmony Gold, e-Evander, eMpumalanga engozini ebandakanya imoto ehamba emathunjini omhlaba uma kuqhutshwa lo msebenzi, kusho le nkampani ngoLwesihlanu.
"IHarmony iyadabuka ngokubika ukushona komsebenzi kulandela ingozi eyenzeke ngoLwesine, nedlule nomphefumulo womvukuzi. Kuqhubeka uphenyo ngembangela yale ngozi," kusho le nkampani esitatimendeni.
Ukusebenza kwalezi zimoto kule mayini kusamisiwe kuze kube kuphothulwa uphenyo.
- Landela
IzindabaNews24 kuTwitter
- SAPA


text:
Kutholakale izikhali emzini osePrimrose
2012-06-04 13:30
Johannesburg - Amaphoyisa asethole izikhali ezinhlobonhlobo ezihlanganisa izibhamu ezingu-16, izinhlamvu izingubo zamasosha nokunye okuningi okutholakale emzini osePrimrose, kusho imibiko ngoMsombuluko.
Abantu abayisithupha abahlanganisa nowesifazane baboshwa kulandela ukuthi amaphoyisa alunywe indlebe.
Abasolwa baneminyaka ephakathi kuka-19 no-49, bonke babhekene necala lokutholakala nezikhali.
Laba bazovela ngaphambi kweNkantolo yeMantshi eGermiston, kulona leli sonto.
Amaphoyisa ayaphenya ukuthi abasolwa abahlobene yini necala lokubulawa kukaSibusiso
Titimani, 15, owabulawa emijondolo yasePrimrose.
Umfana kuthiwa wagwazwa ngabasolwa ekuthiwa bathi baphindiselela u-Eugene Terre’Blanche.
Amaphoyisa ayacela ongaba nolwazi ngokubulawa kukaTitimani awazise ngokufonela uCaptain Deno Davids ku-011 776 1600 noma ku-072 997 2997.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News24


text:
Siyilindele ngabomvu iPirates - Katsande
2012-12-06 08:30
Johannesburg - UWillard Katsande uthi iKaizer Chiefs ngeke ilishintshe igiya ehamba ngalo uma isihlangana nezimbangi zayo i-Orlando Pirates emdlalweni womkhaya baseSoweto ngoMgqibelo.
Lo mdlali waseZimbabwe uthi aMakhosi azokhipha izikhwepha ekuqinisekiseni ukuthi ayaqhubeka nokuhola amaqembu ohlwini lwePremiership uma esebhekene namaBhakabhaka, nadlale ngokulingana ngo 0-0 neChippa United ngoLwesine.
"Ngokwami, ngizimisele ngalo mdlalo. Ngiyazi ukuthi lo mdlalo obaluleke kanjani eNingizimu Afrika," kusho uKatsande etshela iKickOff.com.
"Sizodlala ngokuzimisela. Akukho okuzoshintsha ngenxa yokuthi yonke imidlalo iyafana.
"Njengeqembu, sizilungiselele futhi sithole isibindi kulandela ukuguqisa i-Ajax Cape Town ngo 3-0. Siyilindele iPirates," kusho uKatsande ngokuzethemba.
Njengoba iPirates izimisele ngokuvala igebe elikhona phakathi kwayo neChiefs, uKastande uthi 'bazimisele ngokufela enkundleni'.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kukhona la umuthi usebenza khona - Marikana
2013-01-30 16:48
Johannesburg - UMuthi uyasiza ekuvikeni izinto ezifana notikoloshe nezinye izinto, kusho isikhulu senyunyana iNational Union of Mineworkers, sethula ubufakazi ngaphambi kweKhomsihana kaFarlam, ehleli eRustenburg.
U-Ishmael Semenya, omele amaphoyisa, ubuze isisebenzi saseLonmin, esiyilungu leNUM, uSaziso Gegeleza, ngolwazi lwakhe ngomuthi.
"Anginalo ulwazo olutheni," ephendula efaka nokuthi umuthi awaziyo ngowokuheha abesifazane kuphela.
Abantu abaningi abashona esibhicongweni saseMarikana, babenezingcabo ezimanzi, kukhombisa ukuthi bebesanda kugqiha.
"Engikwaziyo wukuthi umuthi uyakusiza uma uhlaselwe wutikoloshe neminoya emimbi,” kuchaza uGegeleza.
Ikhomishana izama ukuthola kabanzi ngokwenzeka ngesikhathi kudutshulwa abavukuzi abangu-34 abadutshulwa ngamaphoysa besesitelekeni kule mayini.
Isiteleka sagcina ngokuthi kushone abantu abangu-44.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Isililo ngabadlali bebhola abashonile
2012-11-12 07:55
Johannesburg - Kushone abadlali bebhola abane ngesikhathi itekisi abebehamba ngayo itholana phezulu neveni emgwaqeni uR71 ngasePolokwane, kusho uMnyango wezokuThutha eLimpopo.
Okhulumela uMnyango uKagiso Motone uthe laba abane bebeyingxenye yabangu-25 abebehamba ngetekisi ngesikhathi kuvela le ngozi.
“Akucaci kahle ukuthi le ngozi yenzeke kanjani," esho.
Okhulumela amaphoyisa uBrigadier
Hangwani Mulaudzi uthe abadlali, nabangabePolokwane
City Football Club, bebesuka e-Oscar Mphetha Stadium nalapho bebedlala khona ne-F.C.A.K.
IPolokwane City ibiyaziwa ngeBay United ngaphambilini.
- Landela
IzindabaNews24 kuTwitter
- SAPA


text:
Kubulawe ibhungu kweyezikhothane
2013-01-16 07:45
Johannesburg - Ibhungu lasePimville, eSoweto, lendele koyisemkhulu kulandela ingxabano equbuke phakathi kwalo nezikhothane ngempelasonto, kusho umbiko weSowetan.
Izikhothane zidume ngempilo yobukhazikhazi nokuthanda izimpahla zikanokusho, nalapho izimbangi zihlangana khona bese kushiswa imiswenko.
UThato Motale, 18, wagwazwa kabili esifubeni ngoMgqibelo ebusuku, washonela endleleni eya esibhedlela.
Umzala kaMotale, 16, uthi ubenganakile ezihambela ngesikhathi kuqhamuka esinye sezikhothane simchapha ngenhlamba.
"Kuthe ebusuku ngalo lelo langa zabuya izikhothane, kwaqubuka impi kwagwazwa uMotale," esho.
Okhulumela amaphoyisa aseKliptown uConstable Zanele Bens uthe kuvulwe icala lokubulala, umsolwa uboshiwe.
- Landela
IzindabaNews24 kuTwitter
- News24


text:
Kushone okungenani 82 eSyria
2013-01-16 10:00
Damascus - Ukuhlasela emoyeni kucekele phansi amabhilidi amabili enyuvesi e-Aleppo eSyria kwashona okungenani abantu abangu-82 kwalimala inqwaba enye, njengoba abafundi bebhala izivivinyo.
Amasosha oMbuso namavukelambuso adlala inkombankombane ngalokhu kufa kwabantu.
"Okwamanje zingu-82 izidumbu ezitholakele kanti kulimele abantu abangu-160 e-University of Aleppo," kusho isikhulu uMohammed Wahid Akkad etshela abe-AFP
ngocingo.
Inhlangano elwela amalungelo abantu ezinze eBrithani, iSyrian Observatory for Human Rights, ithe bangu-83 abantu abashonile kwathi abangu-150 balimala.
- Landela
IzindabaNews24 kuTwitter
- AFP


text:
Izingxoxo eSudan naseS Sudan
2012-09-04 12:02
Khartoum - Amazwe abhekene ngeziqu zamehlo okuyiSudan neSouth Sudan kulindeleke aqale izingxoxo ngoLweibili, la khona kulindelele kukhulunywe ngemizamo yokuletha ukuthula kuqhanyukwe nanesixazululo odabeni oluthinta umngcele ocebe ngowoyela, okuyiwo obangwayo.
Izingxoxo zizobanjelwa e-Ethiopia kanti zihlanganisa abathile abahleli njengezingqapheli.
Amazwe lana aqala impi esikhathini esingunyaka esedlule ngemuva kokuphela kwesivumelwano sokuthula esabekwa ngonyaka ka-2005.
Isimo sithande ukuba simbi ngenyanga ka-Ephreli ngesikhathi iSouth Sudan idla umngcele kawoyela, owabe ungowaseSudan.
Impi eqhebekayo isikhubaze umnotho wawo womabili amazwe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Reuters


text:
Kumile ukufunda esikoleni e-E Cape
2013-02-28 07:45
Johannesburg - Bekungafundwa kusukela ngesonto eledlule eWongalethu High School eMdantsane, eEastern Cape, ngokusho kombiko wangoLwesine.
IDispatch Online ibike ukuthi othisha babaleke bashiya isikole ngesonto eledlule, ngoLwesithathu, ngenxa yokwesabela impilo yabo ngesikhathi kunesiteleka sabafundi.
Abafundi baka-Grade 12 yibo abaqalise isiteleka ngemuva kokuba uthisha obefundisa iMaths eyiswe kwesinye isikole esisondelene nesabo, bafuna ukuba abuyiswe.
"Sikhathazekile ngoba ezinyangeni ezimbalwa kuzobhalwa izivivinyo futhi kungenzeka sifeyile ngoba asinaye ithisha weMaths," kusho oyinhloko yeLRC, uLukhanyo Booi.
"Siyaphoqeleka ukuba sihlangane nalo thisha owayesifundisa uma sekuphume isikole ukuze asifundise."
OnguMqondisi eMnyangweni wezeMfundo esifundazweni uSihle Mnguni uthe kuhlelwe umhlangano nothisha, abafundi nomkhandlu owengamele isikole.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ezinye izindaba...
Ningizimu Afrika...
I-ANC esifundeni saseThekwini izophinde ibambe ingqungquthela yayo yesithupha ngenhloso yokuqoka ozohola iqembu kulesi sifunda esikhulu kunazo zonke, kusho iqembu.
Abokufika kuleli abahlala eGa-Sekgopo, ePolokwane, eLimpopo, sebeshiye izitolo zabo kulandela ukuthi umbhikisho wezakhamuzi uphethe ngokuthi kutatshwe impahla ezitolo zabo.
UNobhala Jikelel weCosatu uZwelinzima Vavi uthe akazisoli ngokuduba umhlangano wesigungu esiphezulu salo mfelandawonye, yize kunamahlebezi athi angase amiswe futhi.


text:
Unyanyiswe abezindaba u-IgesundComment on this story
MINENHLE MKHIZE
UMQEQESHI weBafana Bafana uGordon Igesund ucasulwe ngabezindaba ngokuqagela ithimba lakhe labaqeqeshi ekubeni ebengakalimemezeli esizweni njengoba ekhala ngokuthi lokhu kuzoshiya isithombe esimbi kwabebe-phakanyiswa ababhali.
U-Igesund umangaze iningi ngoLwesibili ntambama ememezela uThomas Madigage noSerame Letsoaka njengamaphini akhe njengoba u-Alex Hederia ethathe isikhundla sokucija onozinti.
Kwabezindaba bese kuphakanyiswe amagama amaningi okubalwa kuwona uNeil Tovey obecija iThanda Royal Zulu, Fani Madida waMaZulu, Doctor Khumalo weKaizer Chiefs, Lucas Radebe oyinkakha yeBafana no-Andre Arendse owayevimba kuBafana.
U-Igesund uthe udumele ngobekushiwo ngabezindaba.
“Okwenziwe ngabezindaba beqagela ithimba engizosebenza nalo akuzange kubenze ubulungiswa emagameni abephakanyiswa. Mina angikaze ngithi ngizoqoka abadlali baka-1996 ngoba bengibazi abantu engifuna ukusebenza nabo,” kusho u-Igesund.
“Abebephakanyiswa ngabezindaba ngiyabahlonipha kodwa engibaqokile ngiyakholwa wukuthi bazosiza isizwe siye phambili okuyinto edingwa yiBafana. Akukho engingakwenza ukuvimba abantu ukuba bapha-kamise amagama abantu ababathandayo.”
U-Igesund uzovivinywa ngumdlalo weBafana neBrazil eSao Paulo ngoSepthemba 7. Ngemuva kwalo mdlalo uzobhekana nePoland kowobungani aphinde abhekane neZambia koweNelson Mandela Challenge ngoNovemba 17.
“Ngiqoke uMadigage njengephini ngoba amagalelo akhe mahle. Njengamanje uphumelele kunawo wonke amaphini asiza ku-Absa Premiership. Usebenze noPitso Mosimane obecija iBafana esekuSuperSport United. Abadlali abaningi abadlala kuBafana okubalwa oTeko (Modise), Morgan Gould, Gaxa (Siboniso) noMphela (Katlego) badlule esandleni sakhe,” kusho u-Igesund.
“USerame usesebenze kuSafa isikhathi eside. Uzongisiza ngezinto eziningi ikakhulukazi ezithinta ukuthuthukiswa kwamakhono abafana abasebancane.” Ngonyaka ozayo elakuleli yilona elizosingatha i-Africa Cup of Nations kanti u-Igesund ubekelwe umbandela wokufinyelela emidlalweni eyandulela amanqamu.
“U-Alex ngisebenze naye kuSundowns nakuPirates sinqoba izicoco zeligi. Uyakwazi ukugcina onozinti benokuzethemba. Uneziqu kwezokuqeqesha onozinti njengoba eyi-Fifa Goalkeeper coach Instructor,” kusho u-Igesund.
IBafana izodlalela imidlalo ka-Group A, eThekwini kanti uma iqeda iphezulu eqoqweni layo izodlala nowe-quarter final kwelikaBhanana.
“Ngijabule ngokuthi siza eThekwini ngoba yisekhaya. Nganqobela khona isicoco sami sokuqala seligi neRangers (ehleka). Njengoba wazi ukuthi eGoli ayikho imidlalo ezodlalelwa khona ngaphandle kowamanqamu nowokuvula, sibone iTheku kuyiyona ndawo engcono ngoba nabantu baphuma ngezinkani uma iBafana idlala khona,” kusho u-Igesund.
Mayelana noMoeneeb Josephs uthe: “Ngizohlala naye phansi sikhulume ngoba ungumdlali obaluleke kakhulu eqenjini lesizwe. Kubalulekile ukuthi sibe nonozinti abaphambili eqenjini lesizwe njengeSpain esino-Iker Cassillas noVictor Valdes.”
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
ISafa ilwa nabazehlisa iminyaka
2012-11-27 14:02
Johannesburg - Inhlangano yebhola yakuleli iSouth African Football Association isihambe olude ukhalo emizamweni yayo yokulwa nokuzehlisa iminyaka kwabadlali.
Isikhulu esiphezulu seSafa uRobin Petersen uthi babe nesivumelwano nabeGerman
Football Association, sokuthi basebenzise imishini yabo esezingeni eliphezulu, imishini izoqala ukusetshenziswa ngonyaka ozayo, uma kudlalwa imidlalo yezifunda nezifundazwe.
Imishini izophinda iqinisekise ukuthi okungenani abadlali abangu-3 million bazobhalisa ngokusemthethweni, kube abaqeqeshi nabasizi babo, kuphinde kubhaliswe amaqembu okungenani angu-20 000.
"Lokhu kuzosiza kakhulu ekulweni nokuzehlisa kweminyaka kwabadlali, abadlali bazobhaliswa besebancane. Angeke neze kube lula ukuthi belokhu beshintshashitsha iminyaka yabo," kusho uPetersen etshela abezindaba zeSowetan.
"Sichithe izinyanga ezingu-18 sicwaninga uhlelo oluhamba phambili emhlabeni, sinqume ukusebenzisa imishini lena yaseGermany."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
IKenya ibhiyoze kanye no-Obama
2012-11-07 12:05
Washington - UMengameli waseMelika uBarack Obama unqobe ukhetho wathatha ihlandla lesibili eseWhite House ngesikhathi ehlula lowo obemphonsele inselelo owamaRepublican uMitt Romney.
IMelika ikhethe ukuqokela esikhundleni futhi u-Obama, noyilungu lamaDemocrats.
IKenya, nokuyilapho azalwa khon u-Obama ibilokhu isezithendeni zakhe ngokumeseka ngaphambi kokhetho.
U-Obama utshele abalandeli bakhe abebechwaza yinjabulo
ukuthi "kusekuningi okuhle okuzayo" ezweni njengoba enqobe ihlandla
lesibili equmba phansi imbangi yakhe uMitt Romney.
Ekhuluma
ekomkhulu lomkhankaso eChicago, u-Obama
uthe ukhulume noRomney ngocingo lapho ebemhalalisela khona ngokunqoba
kwakhe, wathi basazoqhubeka nokusebenzisana benalo mholi
waseMassachusetts.
"Silwe saze sabukana sifuna ukunqoba," kusho u-Obama, "lokho bekungenxa yokuthi siyalithanda leli lizwe."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters